Scientists Pawl Nih Khuaruahhar Taktakmi Vate Pakhat An Hmuhmi Cu A Mak Ko – The Cherry Par\nScientists Pawl Nih Khuaruahhar Taktakmi Vate Pakhat An Hmuhmi Cu A Mak Ko\n𝐍𝐮 𝐥𝐞 𝐏𝐚 𝐓𝐡𝐢𝐥𝐫𝐢 𝐚𝐢 𝐍𝐠𝐞𝐢𝐡𝐤𝐞𝐞𝐩𝐦𝐢 𝐕𝐚 𝐒𝐮𝐧𝐠𝐡𝐚𝐫 𝐏𝐡𝐮𝐧𝐤𝐡𝐚𝐭 𝐒𝐜𝐢𝐞𝐧𝐭𝐢𝐬𝐭𝐬 𝐧𝐢𝐡 𝐚𝐧 𝐇𝐦𝐮𝐡\nMillion pakhat lak hmanh ah a um lai lo, tiin an zumhmi vate a si. Hi vate hi hla a sami vate a si i, nu thilri le pa thilri ai ngeihkeep, tiah scientists nih an chim. Chanchung ah voikhat hmuhtonmi thil sunghar a si, tiah an chim. Carnegie Museum of Natural History i Powdermill Nature Reserve nih an hmuhmi vate vialte hi 800,000 lenglo an si i, a liamcia kum 15 lio ah khan hi bantuk vate phunkhat hi an rak hmuh bal cang. Tutan vate hi khuaruahhar vate an hmuhmi vialte lakah a 5nak a si. “Riantuantu kan dihlak in kan lungthin a cawlcang ngaingai. Science lei in a kong hlathlai kan duh ngaingai. Cun, khatlei ah a um bal thenglo mi vate phunkhat kan hmuhmi ruangah kan lung ai lawm hringhran,” tiin bird banding program manager Annie Lindsay nih CNN ah a chim.\n𝐇𝐢 𝐛𝐚𝐧𝐭𝐮𝐤 𝐯𝐚𝐭𝐞 𝐜𝐮𝐧𝐠𝐚𝐡 𝐳𝐞𝐢𝐝𝐚𝐡 𝐚 𝐜𝐚𝐧𝐠? Hi vate hi Rose pangpar tizu tlaak Grosbeak, tiin auh a si. A nu le a pa hi an rong (color) in thleidan an si: a pa hi an thla ah pink rong in ai telhmi a um i, a nu hi cu a engduk rong in ai telh ve. Vate a pum hraap khat lei veve hi an rong ai khat hna lo. Hi an i chuahpimi mi gynandromorphism, tiin an auh. Gyne, timi hi Greek in cun ‘nu’ tinak a si i, andro, timi cu ‘pa’ tinak a si, morph, timi cu ‘a phunphun’ tinak a si. Hi vate hi a phun a tlawmtuk mi a si caah, gynandromorphism nih zeitlukin a nunnak ah rian tuan, ti hi scientists nih an theih kho rih lo. “Hi kongah zeihmanh theihchap mi kan i ngeih kho rih lo. Nu le pa thilri ai ngeihkeep mi nih hin nu/pa sinak a tuahnak kong hi lai a reltu ding khi a si. A takpum hraap khatlei nu a sinak lei kap ah khin tii (nau) a tii kho a si le si lo kan fiang lo. Asi ah cun, a tangmi hraap khat (pa a sinak lei kap) he direct bakin pehtlaihnak a tuah khawh lai i, tii zong a tii kho ko hnga,” tiin Lindsay nih a chim.\n𝐙𝐞𝐢𝐭𝐢𝐧𝐝𝐚𝐡 𝐡𝐢 𝐯𝐚𝐭𝐞 𝐡𝐢 𝐚𝐧 𝐡𝐦𝐮𝐡 𝐧𝐢𝐧𝐠 𝐚 𝐬𝐢? Hi vate an hmuh lio caan hi tii an tiit lio caan a si lo caah, nu le va an sinak kong he pehtlaiin a phi kan chuah khawh lo nak hi a si. Reserve pawl nih vate kereek ah digital comera hmete an temhmi rinh hin punghman in vate kong hlathlainak an tuah lio ah an hmuh hna hi a si. Hi vate an hmuhmi hi kum 1 hrawng a si i, a sining tein puitling dirhmun tiang fekcak kho dirhmun ai ngeih ko, tiin an chim.\n𝐇𝐢 𝐛𝐚𝐧𝐭𝐮𝐤 𝐤𝐡𝐮𝐚𝐫𝐮𝐚𝐡𝐡𝐚𝐫 𝐭𝐡𝐢𝐥 𝐡𝐢 𝐳𝐞𝐢𝐭𝐢𝐧𝐝𝐚𝐡 𝐚 𝐮𝐦 𝐤𝐡𝐚𝐰𝐡 𝐝𝐢𝐧𝐠 𝐚 𝐬𝐢? Gynandromorphy hi a um sitsai lo mi thil a si. Maimomh, aar le ngaikuang hei ti bantuk lawngah a um tawn. Arti pum khat chungah a meet pahnih zeiti a um sual tawn i, cu a meet pahnih zeiti mawi i ai cawhmeih sual caan ah siseh, cun pa cii le nu cii ningcanglo in an i ton sual caan ah khin ciruang (genetic) hi ningcanglo piin a chuak tawn, cu tikah nu le pa thilri le sinak keepin saram a chuakmi an um tawn hi a si, tiin an chim. Lindsay nih cun vate sunghar an hmuhmi cu a tlahmul sample a laak i, a konglam kau chin in dothlai an duh tikah hman dingin a chiahpiak hna. Hi vate he pehtlaiin thawngpang thamdeuh in theih na duh a si ah cun the nature reserve i an website ah zoh khawh a si. Credit: Chelsea Bawi\n← Mizaw Zual: December 7, 2020 Ni Ah Motor Cycle In Fak Tuk In Aa Khawng Ruangah\nKawl ralkap nih CNF/A nan bawmh hna tiah khua bawitlang an rak tlaihtimh hna ruangah →


Lockdown Ruangah Pa “Chiattha Lem” A Cahtu An Tamtuk Caah A Chuahtu Company An Lung Rethei – Chin World News Evening\nLockdown Ruangah Pa “Chiattha Lem” A Cahtu An Tamtuk Caah A Chuahtu Company An Lung Rethei\nApril 12, 2020 April 12, 2020 Salai Van Theihtlei\nCovid-19 zawtnak ruangah UK ram cu kharkhumh (lockdown) a si i, mah inn chungah um cio asi tikah lenglei chuahlanghnak le nuamhnak ti bantuk zongah kal khawh si ti lo, zu ding i pakhat le pakhat i hoi komhnak hrim an ngaituk cang. Tutan UK ramchung ah an ngeih khun mi pakhat cu nu le pa kar nuamhnak hi si, Hi kong kan ttial tikah zertian hoih in ttialmi si loin atu lio zawtnak nih zeitluk in dah mipi chung si vang in a kan chiah timi langhternak asi. Zang lem zuartu Joe Silver (kum 27) le James Pearson nih an chim mi cu,” Lockdown asi hnu in khuaruahhar in zanglem order tu an tam tiah an khuaruahharnak cu an chim.\nCovid-19 zawtnak ttih ruangah mah minung hoi si he nupa sualnak a tuah ngam lo mi zong an um kho men, cu pinah cozah len chuah an sian lo ruangah online kal hmang in an zuar i, a cahtu an tamtuk ruangah nikhat ah dih kho hna lo. Lockdown asi hlan kan zuarmi nak let in kan zuar khawh,”tiah an chim. Mah hi kum 2017 khan zuar hram an thok i, Olivia Ocean timi company ngampi an dirh, online eBay kaltlang in an zuar i, UK ramchung ah an zuar dih. Lockdown asi hlan le zawtnak a um hlan ahcun nikhat ah 1,500 hrawng kan chuah peng mi asinain atu zawtnak ruangin lockdown asi hnu ah nikhat ah 5,000 serchuah peng asinain a cahtu an peng ruangah an kan mang ang ko,”tiah an chim.\nRianttuantu hrimhrim an batuk i, a cahtu sin an va pek tik zongah Covid-19 zawtnak ruangah ralrin taktak in an va pek hna. Tutan ah zanglem a cahbik tu hna cu China ram asi ruangah online mipi ralring te hmang dingin chimfiannak zong an tuah. Hi kongah (Comment-tu pakhat nih a chim mi cu, “Kapi bazar thil cawk ding mi min list ka zoh i thil pakhat ka theihthiam lomi a um ruangah kapi cu ka hal nain a ka chim duh lo. Atu lawng ah ka theithiam” a ti.) Ref: WMF\nApril 12 Tiang Vawleicung Coronavirus A Tambiknak Ram Le A Thimi Zat


Russia Nih Israel Sual A Puh Ning Cang Lo Tukin A Kan Hlen A Ti – Chin World News\nRussia Nih Israel Sual A Puh Ning Cang Lo Tukin A Kan Hlen A Ti\nIsrael nih An kan hlen ruangah raldohnak vanlong an kahthlak tiah Russia nih an chim.Syria ah Russia raldohnak vanlong kahthlak a sinak cu Israel air-force (vanlong ralkap) hna nih a silo ningin thawng thanhan tuah ruangah a si tiah Russia nih an chim i Israel vanlong mawngtu pawl zong an thiam loh tiah a chim.\nSeptember 17 ah ralkap 15 nih an zulhmi Russia Ilyushin-20 vanlong cu Syria dungci in an kahmi he pehtlai in dotthlatnak an tuahmi a result cu Russia ralkap in chimrelnak nawl a ngeimi Gona Shingost nih September 23 ah khan fianternak a tuah cang.\nCu pin ah Israel raldohnak vanlong mawngtu pawl cu an mah raldohnak vanlong nakin a ngan deuhmi Russia Il-2 van long i aa khamnak ruangah Syria Sophiyet s-200 air line shield nih Russia vanlong cu kah awk ah an rel sual i an kahsual tiah Moscow nih sual an rak phot hna.\nHi sualphotnak he pehtlai in Israel nih an elhna i vanlong kahthlaknak a can hnu ah a tu le tu ti awk in Israel vanlong ralkap uktu cu Russia ram ah a va kal i a va phisin tawn. President Putin nihcun a tu kan tonmi vanlong kahtlaknak a cangmi hi ngeih a chia ngaimi accident a si tiah a chim.\nHi Russia ralkap vanlong kahthlaknak an tonmi hi 2015 lio Syria ah Russia ralkap pawl nih kahdohnak ah an rak i telnak thokin Syria pawl a biapi in a rak bamtu Russia hna le an mah Syria hna karlak ah accident ruangah a tu tan thil ahhin a thimi an tamcem.


Malaysia nih phungninglo Indonesia 50 a phortu tilawng a tlaih | THE CHIN EXPRESS\nMalaysia nih phungninglo Indonesia 50 a phortu tilawng a tlaih\nPhungninglo in Indonesia rammi 50 a phortu tilawng cu Malaysia Rili Palek nih tu zingka ah Bagan Sungai Belukang Beach ah an tlaih.\nTu zingka 8:45am ah tilawng cu an tlaih i a chungah phungninglo Indonesia rammi 50 an rak um.\nPalek Bawi Ahmad nih, “phungninglo ramdangmi a phortu tilawng kong cu Malaysia rammi nih thawng a kan thanh caah kan va tlaih khawh hi si,” tiah a chim.\n“Tilawng cu license zong a ngei lomi si. Indonesia rammi pawl cu phungninglo in Malaysia ah caan saupi an um hnu ah an chuahkehnak Indonesia ram ah kir aa thawhmi an si.\n“An dihlak in kan tlaih hna; kum 18 cung pa 31, nu 17 le pa ngakchia 2 an si.\n“Phungninglo minung phorh lo ding timi 1959 Lahwahkah Upadi le 2019 Lahwahkah Upadi an buar caah kan tlaih hna.\n“Tlaihmi dihlak cu an konglam tam deuh hlat dingin acheh khuate ah an kalpi hna,” tiah a chim.\nTheihtlei: Acunglei bantukin, tanglam in Kawlram tlun aa thawhmi zong an tlaih pah lengmang hna. Him tein a tlungmi khomi zong cu an tampi ve.


LAI PARTY NIH CM AN TTUAN KHO LAI MAW TIMI CU A FIANG KO CANG HIH – The Chinlung Post\nLAI PARTY NIH CM AN TTUAN KHO LAI MAW TIMI CU A FIANG KO CANG HIH\nAugust 10, 2020 admin Knowledge 0\nChin mipi hna CNLD CNP ZCD UDP Independent pawl nih Chin ram ah CM an tuan kho lai maw? 2008 phunghrampi ah CM cu President nih a thim lai ti si ko. Ho hmanh nih CM thim nak nawl an/kan ngei lo.President i thim nak kan zoh lai. Pyituh Hluttaw in 1 Amyota Hluttaw in 1 Ralkap in 1cu hna pathum chung in Vote tam bik nih President tuan lai.\nCu caah President cu NLD maw USDP maw an si ko lai.USDP hi 2015 thimnak ah 41 nih teinak an hmuh nain Ralkap(ho nih thim lo)166 nih adir kamh peng caah tlin nak lam an ngei peng ve.Afiang mi cu Pyituh ah siseh Amyota ah siseh NLD an tling ko lai.Khi tik ah NLD nih cun Pyituh le Amyota in atling mi pahnih chung ah Pakhat kha President cah Vote an pek dih te ko lai.Tlangcung mi party nih NLD si lo Ralkap pek an hau te ko lai.Duh zong duh lo zong ah thil kal ning si.\nKhi tik ah NLD nih an kan sawm lai le CM na kan pek lawng ah kan i kawp lai kan ti lai nan ti. An in sawm hna lai lo Chin Pyine ah Pyituh he Amyota he 21 hmunhma ah Chin Party ai ti mi hna nih 8 hlei nan hmu lai lo.Nanmah bawmh le bawmh lo kha zei si lai lo.Anmah NLD lawng nih 333 an tlin lo si cun Party ngan mi Party dang ai sawm te ko hna lai. Cucaah Chin Pyine ah CNLD CNP ZCD UDP independent pawl nih CM tuan nak ding lam pakhat hmanh kei cu ka hmu ruam lo.CM tuan khawh lo cun ministers zong tuan khawh dawh nan si lo. Pengpeng Pa\nThei awk hrimhrim asimi kong relchih:2020 Thimnak Ah Cun A Lai Ah A Ummi Pawl An Biapi Te Ttheo Lai.A ra laimi 2020 kum Chin ramkulh thimnak ah a biapi te hnga dingmi hna cu a lai ah a ummi pawl si te dawn an si.1. A cheu cu party kong ah an dirhmun a fek rumro CNLD, NLD, USDP le zei party paoh an si ah. Aho nih zei an chim zong ah anmah le ttanhmi party pin cu a dang party in MP aa cuhmi hna kha thimfung pek an tim hna lo.Pahnihnak. A cheu cu an khua cungah an dirhmun a fek. Aho an si le a zei party an si zong ah anmah khua mi te MP ah an i cuh ahcun amah kha thimfung pek an i tim diam cang. An dirhmun a fek cang.\nPathumnak. A cheu cu an tlang/peng cungah an dirhmun a fek ve cang. Aho an si le aho party an si zongah anmah tlang/peng mi te chung in MP aa cuhmi kha thimfung pek an i tim diam cang.Palinak. A cheu cu chungkhat le chungkhar kong ah an dirhmun a fek diam ve cang. Aho party an si, aho an i cuh, aho pengtlang mi an si zong ah, cun anmah khua le pengtlang mi te an si zongah an chungkhat le chungkhar chung in MP an i cuh ve cang ahcun amah sinah an thimfung kha an thlak ve diam cang.\nPanganak. A cheu cu MP aa cuhmi pa/nu he hawikom an si caah maw, a rak i bawmchan balmi an si caah maw, theihhngalh an si caah maw, amah kha thimfung pek an timh diam ve cang.A cunglei panga chungah aa telmi pawl khi cu an dirhmun thlen a har ngai cangmi an lo.Cucaah a ra laimi Chin ramkulh thimnak ah cun a cunglei panga chung ah aa tel lo mi le a lai ah a ummi hna nih aho dah thimfung an pek te lai timi hi biapit ngai dawh a si. Credit: Nathan Pa LD Hmung\nLAIMI RAPPER MINTHANG PALING NIH A VOLH PAMH HNA, AMAK KO\nPRESIDENT DONALD TRUMP BIA ACHIM LIO AH AN TLIKPI COLH


FURY Fighting Championship ah Chin/Laipa Joshua Van Bawi Thawng nih teinak a hmuh than – TIMES OF CHIN NEWS\nFURY Fighting Championship ah Chin/Laipa Joshua Van Bawi Thawng nih teinak a hmuh than\nPosted By: thawngthawng April 19, 2021\nFURY Fighting Championship ah Chin/Laipa Joshua Van Bawi Thawng nih April 18, 2021 ah teinak a hmuh than. Joshua nih ” Kei cu UFC ah lentecelh ka duh kaa timh mi a si. Cucaah Atu bantuk in FURY FC ah Lente ka celh hmasanak a si,” tiah a chim.\nJoshua hi Lente a celhnak ah sung Puai um loin Teinak pehzulh in a hmu mi Chin/Laipa Pasaltha pakhat Chinmi nih kan ngeih mi Arfi pakhat a si. (God Be With You Joshua)\nTeinak a hmuhnak Video zoh khawh si 👇👇\nJoshua Amah pumpak Official Facebook 👇👇\nUN nih Myanmar ram cu Syria bantuk in a cang sual lai an phang. Asinain Syria bantuk a si lai lo. NUG a nung i, hriamtlai vialte an tho i, mipi an cawl ahcun Ralkap cu an nung in tlaih colh an si te ko lai. Russia le China zong an cawl manh lai lo.\nApril 24 ah ASEAN Submit cu Indoneasia ram ah tuah a si lai i, cu ahcun Min Aung Hliang cu kai a timh tiah Thailand ramleng vuanci nih a chim i, mahhi ralkap dirhmi SAC hi ASEAN nih dotla ah a cohlang tinak a si lo tiah thaimcoter in an bia an peh. A kai hrim an kaiter ding a si lo nain,… US House nih Min Aung Hlaing dandatnak bill cu an passed cang i, tuhi Senate ah an chuahpi cang lai. A case an tuahmi cu, Rohingya, Genocide case in sualphawt ding lam an vih. An cawlcuahmah lio a si ve.\nKawl Ralkap nih CNF camp tlawn ding an halmi hna cu CNF kan pale nih an reject hna. CNF kan pale nih biakhiahnak an tuahmi cu puitling biachahnak a si tiah ka ruah. Asinain Kawl ralkap cu an zer tuk caah, zei tik caan paoh ah, zaan ttim an ih liopi tbk ah an nam khawh hna caah, CNF nih defense thate in an ilak cia cang lai tiah zumhnak ka ngei.\nNUG cu Shan, Wah le AA tbk an itel rih lomi hi NUG an uar lo/ pawm lo caah si loin, anmah Shan State, Local politics chung ah thate in biaruahnak an ngei khawh rih lo caah a si lai tiah ka ruah. AA an itel lo cu, an Pu, Wah pawl mithmai an zoh bia a si lai tiah ka ruah.\nMin Aung Hlaing cu aa chauhsual cikcik cang. Myanmar ram cu, fail state dirhmun kan phan. Cozah an ser kho naisai lo. Mah lio ahhin, NUG nih Federal army an von dirh lai. Federal Army ngaingai a von dirh khawh hlan ah “People Defense Force” cu emergency in a dir lai tiah an von chim cia cang caah, People Defense Force an cawl ahcun, anmah Ralkap chung lila zong People Defense Force ah aa tthialmi an um len te lai. Cucaah, tutan cu kum 70 chung a kan uktu ralkap, an hram in phawih in, hell ah thlak viar nak caan an phan lai tinak a si.


Malaysia Ummi Chinmi Caah Thinpang Dailo Ṭihnung Taktak Asi Cang Hih A Poi Taktak – Chin World News Evening\nApril 1, 2020 Salai Van Thawngpang\nAA kong ah hin Rakhine le Chin mi buai nak achauk kho mi si ca ah China um mi kan Chin mi phun pawl si seh Malaysia lei um mi si hna seh adang dang um mi pawl zong ralring ten um ding. Rakhine hi Minung (3 Million) leng an um e, Chin mi phun hi Kawl Rawn (Kale) kiang kap he kom in (1Million) hrawng kan si ve: Cu tik ah Chin hi Miphun 53 kan um, Rakhine hi Miphun 7 lawng an um. Cu tik ah an lung an ni raung deuh lai ca ah kan nih (Chin mi phun cu Thazaang cun kan si kho deuh lo). Cun Rakhine hi Mirum zong an tam fon Rakhine hi an Ram ah Zinan (ရေနံ ) zong Gas zong achauk mi si.\nAA pi zong hi Rakhine Mipi nih thazaang pek mi an si fon Cun Ralkap zong Thawng 10 leng kai an neih ti si: an thilri zong atha ngai hna. Nain Chin mi cu Mifim kan neih ngai hna Bawi lei zong in siseh; Ram dang fim thaim nak zong in kan tei ngai hna; Cu ca ah Thazaang in rak buai lo in Fim (Thluak) tu rak hmang law kom kho tu kha rak e zaum uh. Cu lo cun kan mah kan tuar nak men si sual lai.\nKan do ding mi cu Kawl hi an si State pa khat le pakhat cu e huat ding si lo Unau kan si hna. Cun Rakhine he rem lo ding in Kawl nih hin an kan tuah mi si. Kawl Te (Thluak) si Ram an khel tik ah Thisen cu aluan hau atam le tlawm kha si ko. Chin Ram e an un nak araung zong cu; Mirang chan lio ah Paletwa khi Rakhine he State pa khat ah chaih e rak Uk mi a si ca ah tu taing kan Ram an ti nak kha si.Cu ca ah buai nak ngan pi chauh nak ha lo …e zuam ko hna usih. Credit: Salai Lal Lian HlawnCeu


Video: Vice President Pu Henry Van Thio Nih Chinmi Hi Zei A Kan Rel Lo Ruangah Atu Lawngah Mi A Tuah – Chin World News Evening\nVice President Pu Henry Van Thio nih Chinmi akan Upat taktak le Zei a kan rel asi ah cun Tuan deuh pi in arak tlun i Camping a tuah ve awk asi. Candidate dang pawl cu a thla thla in caan an laak, khuakip ah caam hnawh in an i tinh mi le an saduhthah an chim i camping an vak. Camping Period hna ah hin cun Development tuah ding hna cu buai rih ding asi ti lo (cozah department cio in an rian an rak tuan cio awk tu asi) Hmai lei kum 5 caah timh tuahnak le chunmang chim caan asi cang. Cu cu Federal & Democracy Culture asi.\nVawlei cung Vice President le President dang pawl zong camping Period hi biapi ah an ruah i caan laak te in mipi sin ah Camping an tuah Chunmang an chim hna. Atu cu Zarhhnih khat ah khuami pawl va pal luklak in Tamadah sinak bantuk in Rammi akan tlawn hnawh hi a phung asi ti lo. Note: pumpak thangchiat asi hrim lo rammi le Hruaitu hna kar lak pehtlaihnak le asi awk asi dingmi kong tu kha vun langh ter duhmi asi. Credit: Salai Phuntanh Kawi Pui hmehpiak law video zoh chih.\nBy Zasang Cinzah. Relchih>>>>>>Zeiruang ahdah Chin Chin Pekthang thimfung pek ding a si? timi hi amah Chin Chin nih a page ah a taar caah a mah ttialmi a si lai ka zumh. Midang nih an ttialmi a si ahcun catialtu min aa tel ding a si nain catialtu min ka hmu lo. Cucaah, amah ttialmi ah ka confirmed phawt.\nA ttialmi ah ka ruah a rem deuh lomi pakhat te cu:) # 2010 ah tlangparmi parties in teinak a hmumi siseh, a hmulomi siseh, an upat i an hmaizahmi lainu a si” caah thimfung pek ding a si timi points zawnte hi a si. Upatmi le hmaizahmi ka si caah thimfung nan ka pek awk a si tbk lei in von lak piak ding ah ruah a rem lo ngaingai ka ti. A dang points tete zong critics view in von char khawh ding a tampi rih 🙂= copy- pasted\nZei ruang ah dah Chinchin Pekthang thimfung pek ding a si? (2) Kum 2012 in tlangcung party a pikpak in a um mi hna khawm in Nationalities Brotherhood Federation (tlangcung unau bu) tiah party 20 renglo rem tein lam a hruai kho mi a si. Kum 2010 thimnak ah teinak a hmu mi tlangcung party hruaitu nih siseh, teinak a hmu lo mi party hruaitu nih siseh, an upat i an hmaizah mi Lai nu a si. Sayama Chinchin tthithruainak tang ah tlangcung party rian an ttuantti khawh ruang ah, 2008 phunghrampi zong remh khawh nakding lam an sial i thil pipa pahnih ah hlawh a tling.\nTlangcung unau party fonh nih an chuahpi mi cu hluttaw zong an lung a tlin ve caah Pyidaungsu Hluttaw upadi 8/2015 cu an fehter kan ti khawh. Cucu 2008 phunghrampi ah a um mi tlangcung miphun covo kongkau rianttuan nakding ah “tlangcung miphun covo kongkau zungpi” (Ministry of Ethnic Affairs) an ser mi a si.\nA pahnihnak cu, Pyidaungsu Hluttaw upadi 45/2015 a si. Cu upadi cu 2008 phunghrampi daltthen pahnihnak zawn ah chapchuan ding mi tlangcung unau party kip fonh nih an chuahpi i an hal mi a si. Cu an chuah pi mi cu cozah le hluttaw zong nih an cohlan i an fehter. Hiti kan ti tik ah tlangcung unau party fonh ruang ah upadi an remh khawh tinak a si thlu lo. Upadi remh khawh nakding lam an sial (initiative) kan ti duhnak a si.\nKum 2013 in kum 2015 tiang cozah ralkap, hluttaw, tlangcung dohthlennak hriamtlai bu, ramkhel party le telh awktlak tiah an telter mi hna tthutti in rampumpi remdaihnak bia ceihkhan a si tik ah Pi Chinchin hi tlangtlatu le meeting hruaitu pakhat ah ai tel ve. Cu bantuk in ai tel khawh ve mi cu ceihkhannak ah ai tel mi hruaitu zate nih an hngalh i upatnak an pek lawng si lo in, Lai nu pakhat i a thilti khawhnak le a fimthiamnak an hmuh zong a si caah Lai miphun hmai a hngaltertu a si.


Group Stage in kai kawh nak ding caah thinphang a si cangmi Champion League King – Vaurawng\nGroup Stage in kai kawh nak ding caah thinphang a si cangmi Champion League King\nKan hnu lei ah rak i zuam mi Champion League group stage zuanak ah UCL siang pahrang Real Madrid cu teinak an hmu hoi than lo. El calsico ah Barcelona cu an rak tei khawh nain Champion League zuamnak tu ahcun teinak an rak hmu kho lo.\nReal Madrid cu champion leauge zuamnak ah Monchengladbach he an rak i zuam i goal 2 veve an rak i tluk.Mah puai ah Gladbach lei in Thuram nih goal 2 arak thun. Real cu minutes 85 tiang goal 2 in an rak sung. Sihmanhseh Banzima le Casmero nih Real caah goal an rak thun khwh than caah Group stage zuamnak ah mark 1 cu an rak hmu.\nReal Madrid cu Shakhtar Donetsk sin ah sungh nak a rak tong cangmi zong an si. Tutan zong ah an van that caah sunghnak an rak tong lo tiah theih a si. Puai hnih an i celh ah goal 5 tiang goal thun hnawh a tongmi zong an si.\nReal Manager Zidance nih tukum season hi kan caah a har khun tiah a rak chim. “Tubantuk Darama phun hi a si te lai tiah ka ruat bal lo. Sihmanh seh ka zaanglek pawl nih zei tin dah an lehrulh te lai ti mi cu fiang tein ka hngalh. Halftime hlan ah kan nih cu kan rak tha tuk. Kan palh mi hnih khat te ruang ah goal a rak kan thun nak hi a si. Tukum season cu kan caah a har khun ko. sihmanhseh ka zaanglek pawl nih a thabik in an lehrulh khawh caah ka lunghmuih ko” tiah a rak chim.\nReal Madrid cu Champion Leauge zuam nak ah voi 13tiang champion a lakho mi club an si.Cucaah a ralaimi puai 4 a tan mi hi Real Madrid caah abiapi bik zong a rak si cang. Cu si lo ahcun Champion League i siangpahrang a si mi Real Madric cu Group stage in inn tin a fawi te cang.


Thantlang mipi nih nan Pastor te Nan Sang Upa le Mino Upa hna an Telephone no theih khawh nai zuam lai a – Lai Lungrawn Post\nAugust 26, 2021 August 26, 2021 admin Hmuhning\nKa dawtmi Thantlang Khuapi le Kadawt mi Thantlang Mipi sin ka siaherh Ka dawtmi Thantlang khuapi nangmah cu zeitik hmanh ah zaam tak kan in tim lo kan in tlaihchan mi le kan in Uang pi mi khuapi na si. A min a thangmi khua na si .Zoh a dawhmi khua le um a nuam mikhua na si. Na Chungah khua a sa mi Minung vialte , Inn le lo vialte nih nangmah cu kan in thuamh peng ko lai. Na Ngaihchia hrimhrim hlah. Na chungah kan umpeng ko lai . Na rak cawmcia na rak rak zoh khenh cia, Hnuk thlum na rak dinh cia Na fa le minung dihlak Vawlei kil li ah um mi nafa le dihlak nih Kan Biak Kan Pathian sin ah Thlaza kan in campiak peng ko .\nKa Dawt mi Thantlang Mipi hna A tulio kan khuachung ah kan ton mi kong ah Lung re thei tuk le Lungder in um hrimhrim hlah . Tih tuk fawn hlah . Lautuk hlah. Ni nikhat cu kan ton te lai tiah rak ruahcia mi a si ko ti tu in na lung rak i hnem . Nangmah le nangmah thazaang rak i pe.\nNa pawng kam na inn pa ah a um mi Tar nu Tarpa, Zaangder deuh mi hna kha Thazaang pek khawh le Lungthawn nak an ngeih khawh nak hnga forhfial khawh i zuam Peng. Ttih nak, Lau nak lungder nak bia na chim hrimhrim lai lo. A hman lo mi thawngpang na chim hrim hrim lai lo Bia fiang na theih hnu lawng ah chim i zuam.\nThantlang Khuachung ah khuasa mi hna eiawk dinawk kan dong lai kan har lai tiah Lungre thei tuk in um hrim hrim hlah.Kan dih lak kan ngeih mi kan i hrawm hna lai. Kan dih kan dongh si le hmunkhat te ah kan dih tti lai. Kan dong tti lai. Keimah lawng, Kan mah chunglawng khim usih timi lungput kan ngei hrimhrim lai lo.\nThantlang khuachung ah kahdoh nak a um tik ah a si khawhchung inn lengchuah lo kan i zuam lai.Mui le zaan ah lengchuah lo kan i zuam lai. A herh tuk mi a um si cun thawngpang a daih hnu ah chuah ah a tha.kan khuachung ah kahdoh nak a um tikah a si khawh ah cun Ihkhun tang si lo le inn tang tiban tuk ah umkhawh colh kan i zuam hna lai\nInn chunngkhar kip nih a si khawhchung in Na Pastor te Nan Sang Upa le Mino Upa hna an Telephone theih khawh nai zuam lai a sikhawh ah cun By heart in theihkhawh i zuam. Kan pawngkam le kan mah nih Thil Pa khatkhat kan ton sual a si ahcun a ran nak in thawngtheih tercolh kan i zuam lai. Phone an tlaih lo sual a si ah cun SMS in na herh mi te kha kua hna. zei ca tiah a tu lio ah cun Phone number theih bal lo mi kha a tlai lo kho men mah caah Massage in kua ko.A tulio Kanram pi nih kan ton mi cu “Kan Pupa nih Dei lai Khuamui” an rak ti tawn mi Phungthluk bia kha a si a rauh hlan ah KHUA A DEI ko lai.\nBreaking News:SAC ralhrang nih CDF pawl hriam chiah ding in nawl an chuah a linsa bak cang?


US cu thawngpang a linsa bak ko; Democrat pawl nih senate floor ah buainak tuah an nih tim cang; Aruang\nCovid bawmhnak kongah Trump nih $2000 tal si seh tiah a ti mi cu house ah cohlan a si hnuah senate ah Minority leader Chuck Schumer nih covid relief package kong ah ceih ding in chuahpi a tim mi cu senate Majority Leader Mitch McConnel nih blocked a tuah.\nPresident Trump nih a lungtlin loning kong heh tiah a chim. Buainak pakhat a vun chuak than hoi cang. Trump nih Article 1. Section 230 hlawn a duh ning kong heh tiah a chim peng.\nRepublican pawl zong nih an cohlan piak. Natein Democrat pawl nih a duh lo. Senator Barnie Sander nih covid kong an ceih than lo a cun senate floor boycott system ah buainak an ser lai tiin a chim. Defense bill ah President Trump nih veto power a hmang, natein Senate majority Mitch nih veto power cungahh nawlhngeihnak a ngeih than hoi.\nCovid bawmhnak kongah President Trump nih Republican lawmaker, $2000 a duh lo mi pawl ceilak in a phomh cang hna. Congress nih minung pakhat ah $600 tiin an rak passed cang kha.\nMah hnuah Senate ah cohlan a si. A hnuah Trump nih min thutnak a tuah duh lo. $600 cu a tlawm tuk tiin minung pakhat caah $2000 si seh tiin heh tiah a duh ning a chim.\nTrump nih a chim ning a cun “Covid ruangah US mipi an tuar ning a fak tuk caah a tlawm bik ah minung pakhat ah $2000 phawt si seh. Politician pawl nih mah le dirpi tu sin ah heh tiah tangka kan phawt tawn mi hi dawngter ding si cang tiin a lungput fiangtein a chim\nMah bantuk US mipi nih harnak an tawn mi hi an mah pal ruangah si lo, US mipi ruangah si lo China virus ruangah a si, Cucaah $2000 hi bawmh ding an si. Mah $200o hman hi a tlawm tuk mi a si\ntiin heh tiah lawmaker pawl, $2000 a cohlan lo mi hna cu a phomh hna. Mah bantuk China virus ruangah US mipi ei le ding kongah buainak le harnak an tawn tuk ding mi a si lo tiin a chim. Mah bill hi House ah minung pakhat caah $2000 si seh tiah cu $600 an rak cohlan hnuah passed than a si. Senate ah kuat a si.\nSenate ah mah bawmhnak kong hi heh tiah an ceih hnuah Senate minority leader Mitch McConnel nih a cohlan duh lo ruangah mah bawmhnak kong hi dawngter a si\nRepublican tampi Senator Rubio, Graham zong nih minung pakhat ah $2000 hi an duh, tha an ti ning an chim cang. Natein House Leader Mitch nih a cohlan lo ruangah dawngter a si. Source-RTK\nBe the first to comment on "US cu thawngpang a linsa bak ko; Democrat pawl nih senate floor ah buainak tuah an nih tim cang; Aruang"


Hakha Khuachung Sathahnak License Cawkzuarnak Ah Myoma Sasen Thahnak License Tlai Ngamtu An Um Lo – THE CHINLAND POST\nHakha Khuachung Sathahnak License Cawkzuarnak Ah Myoma Sasen Thahnak License Tlai Ngamtu An Um Lo\nSalai Ngun San Aung| 2018 March 15| Chin ramkulh khuahlipi khuachung sathahnak, Myoma le Ral Dun (Dawrthar) sathahnak license cawkzuarnak cu March 15, Hakha Town Hall ah an tuah i Myoma sasen thahnak license cu a man tam tuk i a tlai ngamtu an um lo.\nApril 1 in September thla dih tiang thla 6 chung sathahnak license a ngahtu le an tlaih nak man cu, Myoma Vok thahnak tlaitu Sang Hre Ling-18,600,000 MMK. Ral Dun Vok thahnak tlaitu Pu Run Ceu-22,150,000MMK. Ral Dun sasen thahnak tlaitu Pu Tial Thang-20,600,000 MMK an si. Bii khun an ti i motor lutchuak tangka halnak license cu U Thawng Soe nih 2,700,000 MMK in a tlaih. Hakha thar sasen thahnak cu a tlaitu an um lo. Cun Myomya sasen thahnak license cu 22,510,000MMK in an zuar i hohmanh nih an ngamh lo caah a thar in voihnihnak an zuar than lai tiah kan theih.\nHi bantuk in (Kyiankhin zee) license man a tam tuk mi kong ah Sipin tuanvo ngei pakhat nih, “cabawm kau in kan tuahpiak mi hna a si i a man hram kan khiahpiak mi hna cung ah tam bik a chap ngam mi kha license cu pek an si tawn. Nihin ah a hram kan chiah piak mi hna nak a let ti awk in license kha an rak ngamh caah tukum i a hram chiahmi man a tam nak hi a si. Kanmah zong nih hi bantuk in license man tamtuk hi kan duh piak hna lo. License man tam tuk in an tlaih ahcun anmah an sungh lawng siloin sa cawtu mizapi kan sung, sa cuai tlin lo te hna kong khi mah he hin aa pehtlai. A thattu um lo cu a si khawh lo caah a tlamtlinnak in kan tuahpiak than ko hna lai” tiah a chim.\nLicense aa cuh ve mi upa pakhat nih, “nihlawh kan tang lai maw timi tuak lem loin khat le khat i entai nak men ah license man kha sullam ngei lo tiang in kanmah lei nih ngamh kan hman mi nih a kan hrawh dih. Nikum license man chung in zatuak in tukum ah license man kha khiah a si tikah nikum i tam tuk in a caw tu nih khan an kan hrawh khi a si ko. Zoh law anmah hmanh nih tukum an caw duh ti lo cu mu, nikum kha sing 400 leng in an i tlaih tikah tampi an sungh phah tiah ka theih” tiah a chim.\nMyanmar Cozah nih tangka kum kha a nicaan an thawn i a hlan ah April thla in tangka kum aa thawk tawn mi kha October in tangka kum thawk ding a si cang caah tu April in September tiang thla 6 ca lawng in tuah a si chung lai i tukum October in tangka kum thawk a si te lai. Cucaah sathahnak license siseh a dang thanchonak rian pawl vialte ca Cozah pek mi rian pawl zong tu April in cun September tiang ca lawng a si rih lai. +++\nPrevious Tedim Holh In FM Radio Chimnak An Thok Cang Lai\nNext Thantlang Khuachung Sa Thahnak License Thlaruk Chung Minung Pathum Nih An Tlaih Lai


Vice President Mike Pence nih Trump a Thlah Duh Lo - THE CHIN EXPRESS\nUS President Donald Trump cu tuni in a caan dih cang caah tu zingka ah president inn White House in a chuak lai i Florida state um a inn ah a kal lai.\nTu zingka (Asia caan tuzaan) hi US khualipi Washington D.C. um ralkap vanlawngtual Joint Base Andrews ah President Donald Trump thlahnak puai an tuah lai i cuka in Florida lei ah aa thawh beh lai.\nTrump thlahnak puai ahcun Vice President Mike Pence kal aa tim lo, tiah Fox News nih a thanh.\nVice President Mike Pence nih, “kei le ka nupi cu President-thimmi Joe Biden le Vice President-thimmi Kamala Harris biakamnak puai ah kan kal lai,” tiah thawng a thanh.\nPresident Trump cu kal aa tim lo. President le Vice President thar biakamnak puai cu tu chun (Asia caan tuzaan deilei) ah Washington D.C. um US Rampumpi Hluttaw (Capitol) ah an tuah lai.\nVice President Mike Pence a rianṭuantu pawl nih, “Trump thlahnak puai he Biden biakamnak puai he kal cu a buaithlak tuk ding si caah Trump thlahnak puai cu kai aa tim lo,” tiah Fox News ah an chim.\nNain, Trump thlahnak puai cu Biden biakamnak puai nakin suimilaam 4 tuan deuh ah asi pinah lam naihte an si caah kal duh cun a fawi tukmi si ko. Trump a thlah duh lo bia khi si.\nTrump cu Biden biakamnak puai ah a kal duh lo. Tu zingka 8am hrawngah Joint Base Andrews in Florida um a inn ah zuan aa tim.\nLiamcia kum 150 chungah, amah changtu ding president biakamnak puai ah a kal duh lomi cu Trump lawng hi asi.\nPhun dangin chim ahcun, Trump nih US nunphung le president tuah tawnmi a upat lo. US mipi a upat hna lo zong asi. Vice President Mike Pence nih a thlah duh lomi zong hi mah ruangah le Trump tukforhmi mibuai pawl nih Hluttaw an baoh ruangah asi kho men.\nRepublican hruaitu 2; Hluttaw Sang (Senate) hruaitu Pu Mitch McConnell le Hluttaw Niam (House) Republican hruaitu Pu Kevin McCarthy zong Biden biakamnak tuah hlan biakinn pumhnak ah an sawm hna caah Trump thlahnak puai ah an kal lai lo.\nPu Mitch McConnell nih tunai ah ṭha lo lakin Trump a mawhchiat. A rauh hlan ah tling deuh in kan ṭial te lai. Rak zoh ṭhan te.\nTrump thlahnak puai cu rian khinhmi ralkap, amah chungkhar, amah rianṭuantu le a ṭanhtu tlawmpal lawng kal dawh an si.\nTrump nih thlahnak bia a chimmi mah hi hmet law rel khawh asi.


Tulio Kan Dothlennak Ah Hriamnam Phaisa Ralkap Kan I Ngeih Mi Zong Hi An Biapi Hmasa Bik An Si Kun Lo Ah Zei Dah Bia Pi Bik Cu A Si Kun – My News\nTulio Kan Dothlennak Ah Hriamnam Phaisa Ralkap Kan I Ngeih Mi Zong Hi An Biapi Hmasa Bik An Si Kun Lo Ah Zei Dah Bia Pi Bik Cu A Si Kun\nadmin May 19, 2022 Leave a Comment on Tulio Kan Dothlennak Ah Hriamnam Phaisa Ralkap Kan I Ngeih Mi Zong Hi An Biapi Hmasa Bik An Si Kun Lo Ah Zei Dah Bia Pi Bik Cu A Si Kun\nVawleicung cung ralkap thawngbik asi ko lai tiah ruahmi Russia nih Ukraine ni hin tiang i a tei khawhlonak hi, Ukraine ralkap an raltha tuk caah le an ram caah an nunnak an i pek dih ruangah asi hmasa lo. Raltuk an thiamtuk ruang ah le US le NATO nih hriamnam thatha in an bawmh hna ca zongah asi hmasa lo. An president Zelensky nih ka Ram ka zaam tak lai lo, ka nupi le fale zong nih an zaamtak lai lo, ka ram caah a dih dongh tiang in ka um lai, a timi bia nih Ukraine mipi thinlung vialte ah Russia nuclear nakin hmual a ngeih deuh in bia a chim khawh caah asi. Russia nih target number one ah keimah le ka chungkhar an ka chiah, asinain ka zaam lai lo, a timi bia nih a rak zaam cio pawl hmanh siarem lo in a umter hna i a rannak in an ram caah an hungkir than. Culawng hlah, vawleicung hmunzakip mipi sinah thuk tuk in rian a tuan i Ukraine chanchuah dingin ralkap atuan bal lomi hmanh nih an vun rat hnawh, US le NATO zong nih an zoh sawh ngam ti lo.\nCubantuk thiam in tulio kan dothlennak ahhin, hriamnam le phaisa hi a biapi hmasa asi lo, paraltha le nunnak pek a ngamhmi ralkap kan i ngeih tungmi zong hi a biapi hmasa bik asi lo, hruaitu dikfel mi le hruaitu tha luban pawl kha nan biapi hmasa bik. Hi ka leiah zeibantuk tluk in phaisa tho hmanh usihlaw, ram caah nunnak pek ngammi pasaltha tampi i ngeih hmanh usihlaw, hriamnam thatha i ngeih hmanh usihlaw, hruaitu kan dik hmanh lo ahcun, US nih kum 20 chung Afghanistan an zohkhen i dollar billion tampi man hriamnam an pekmi le ralkap ting tampi training an pek ko nain minung tlawmte Taliban nih an dawi hna bantuk men kha asi kho i caansaupi a nguh lo kho.\nLaimi kan society ah Khrihfabu pakhat ti lo hi cu zeibantuk organization, community le group hmanh hi sau kan kalpi kho lo, minchiatnak le i huatnak lawng tein kan donghter zungzal. Hihi a ruang kan zoh asi ahcun kan hruaitu hna ruangah asi hmasa zungzal. Cucu thuk deuh in kan chim asi ahcun, zeitindah kan i lungrual khawh lai i rian kan tuan khawh lai, timi nakin kanmah le mah lak lila ah nainganzi tuah kan hmang tuk. Sinak kan duh, kan cunglei kehleng phelh rumro a thli in kan i tim, kan dirchanmi group riantuannak in kanmah dirhmun ding ahkhan kan buai deuh tawn. Mitha le midik nakin kanmah leiah a tang kho dingmi le kan duhning in a um kho deuh ding paoh komh kan i tim deuh. Hruaitu upa kha mah leiah tanter khawh i timh in a phunphun in mah sinak duh ah buaiter kan i tim. Cun phaisa leiah kan min a chia viar ahopaoh. Kan ralkap hna hi an si ve la ti nak siloin cuhlan Laimi kan tuanbia ah asi dih ti ning law ka palh tuk theng lai lo. Hruaitu an thatlo ahcun hruaimi zeitluk an that zongah santlaihnak a um lo bantuk asi.\nTulio kan dothlennak ahcun MAH bantuk in hruaitu hi kan i ruah awk asi lo, pengtlang kip, khua kakiplo, ramchung ram leng le kan ralkap tete zong nih full support an kan pek dih khawhnak hnga, zeitindah rian kan tuanti hna lai, titu hi kan ruah hmasa ding cio asi. Kan ralkap tampi cu Delhi le Malaysia ah a zaam mi an tampi cang, tuhi ceilak a zaam ding um rih dawh an si. Ka theih hngalh mi tete nih ruahnak a ka halmi tete zong an um ve i zaam lo dingin ka forhfial len hna, US nih mi a la rih lai lo tiin. Asinain Delhi le Malaysia kan phakkhawh ahcun a za diam a timi an tampi, mawhphurh thlu awk an tha ve lo caah fakpiin cun ka thlauh ngam ve hna lo, a tlangpi in an i ruah ning in thil asi bal lo caah si dawh asi bik rua.\nHi kan dothlennak hi a hramthok ahcun lungtho taktak cio hmanh usihlaw a dongh leiah Laimi cuhlan kan tuanbia dawhlo bantuk in a can than nak hnga lo a biapibik hruaitu hna nih biatak tein tan na kan lak piak peng a hau. Martin Luther King Jr. bia bang na tlik khawh lo hmanh ah vah ding, na vah khawhlo hmanh ah a lawn in lawng ding, abiapi cu hmailei i fon khawh peng kha asi a ti bantuk in, kan i zuam sek len ve ko nain zei pipa a phi kan chuahpi khawh tunglo asi ahcun kan mahnak santlailo deuh i kan ruahmi zong kha kan sinak kan pek a hau tawn. Chizawh cu a rang asi le a nak asi kha a biapi lo, zu a seh kho mi chizawh asi kha a biapi. Kum cuzah hruaitu ka si bal cang, cu bantuk degree la mi ka si ti kha biapi asi lo, zeitindah thlennak le lungrualnak na tuah khawh lai timi kha biapi asi deuh.\nIraq ralkap kha tluk hriamnam tha le ralkap tam kha ISIS mit lawmte nih an rak lak dih deng nak kha hruaitu sinak (phaisa lawng an rak duh) lawng duh i harnak taktak a phak tikah an zaam dih than. Cu zawtnak cu US nih rak hmu thiamtuk cang hna kaw, an rak bawm duh naisai ti lo. An lung a fim ve i miphun tam deuh le miphunpi deuh lawngte nih uknak le hruaitu an i lakmi kha miphun hme tete an vun khinh cio ve, president tiangin an vun i thleng colh ve i ISIS kha fawitein an dawi khawh than. Iraqi miphin le Laimi kan zia hi ai lo ngai tawn cuh, miphunpi paoh nih hruaitu sinak hi kan ta ding adikg asi tiphun in an i ruat ve cuh, khuapi ummi paoh nih hruaitu luban kan tlai ding a si, timi ruahnak Laimi bantuk in an ngei ve cuh (Vok ruahnak), president ka si caah zeitindah khua, pengtlang, khuanu khuapa he hin rualremtein leh lungthin khat in rian kan tuanti khawh lai ti nakin, zeitindah upadi ka ser piak hna lai i ka nawl an ngeih khawh lai i ka leiah ka tanter khawh hna lai, timi ruahnak Laimi bantuk in an pu ve cuh (Vok ruahnak).\nCucaah hi ral kan teikhawhnak ding ahcun hriamnam tha, ralkap thazang tampi, phaisa tampi ngeih le ralthat kha a biapi hmasa lo, kan hruaitu hna kha abiapi hmasa cem cu nan si lai. (Phaisa a biapi lo ka ti lo hi mu 🤪) Mawhphurhnak, minthatnak, teinak, sunghnak le zeizong te kha nanmah kut ah a um caah nanmah kut ah hi ral kan sunghnak le teinak ding zong ai hngatmi asi. Minung cu a palh kho mi lawngte kan si ko, asinain zeidang palh le hruaitu palh cu ai lo loh, hruaitu ciocio zongah ralbawi palh cu tihnung le palh fak khun asi. Cucaah hruaitu cu a biapi bikmi nan si cash hi ral kan teikhawhnak hnga nanmah le mah nun kha thlalang vun i bih peng than te lengmang u. Kan tei hrimhrim lai hi ral hi…\nDalan Ruang Theu I CDF Le PDF Bomh Nak An Phih Taktak Cun Poi Tuk Lai →\n← NUG Nih Tang Lei Ban Tuk Peng Tlang Pawl Cu Mah Te Biaceih Nak Nawl A Pek Cang Hna


Sang Hre: Salai Lungthli Tum No Than Kap Hi A Uar Mi Ka Si Lo Achiatnak Le A Thatlonak Cu Nangmah In Let Tampi Ka Thei Lai – Chin World News Evening\nSang Hre: Salai Lungthli Tum No Than Kap Hi A Uar Mi Ka Si Lo Achiatnak Le A Thatlonak Cu Nangmah In Let Tampi Ka Thei Lai\nJune 25, 2020 June 25, 2020 Salai Van Hmuhning\nNizaan ah Australia ummi Pu Sang Hre nih Salai Lungthli Tum nih Pu No Than Kap kong aṭialmi kongah he pehtlai in a Facebook a timeline ca a thlah. Salai Lungthli Tum nih Comment ah lehnak a tuah ve i midang zong nih lehnak an tuah cio. Salai Lungthli Tum nih lehnak a tuah hnuah Pu Sang Hre nih lehnak a tuah ve ṭhan. Cun, a dang comment Salai Lungthli Tum nih lehnak a tuahmi zong kan rak chiah chih.\nSalai Lungthli Tum nih lehnak a tuahmi cu,”Nothankap tuahsernak phuan piak khi Falam huat le doh ah nan ruah khi ka khuaruahhar bikmi a si. Nothankap cu minung pakhat lawng a si, Falam mipi a si lo. Atu khi Chinram hruaitu thim ding kan si, hi lio caan ah hruaitu an tuanbia phuan ngam khi a sual tiah ka ruat bak lo. Midingfel an si maw, hruaitu tha an si maw tiin an tuanbia zoh in zohfel caan a si. A dikmi an tuanbia phuan ngam le phuan khawh kha democracy i a muru a si ko. A dik lomi belte tial awk si hnga lo.\nChin pasaltha tampi an um ko buin tuanbia chia a ngeimi Nothankap thengte Chinmi hruaitu caah thim zong khi a herh tiah ka ruat bak lo. Kan ram a zamtak I ramtha citizen lak hnu ah kan miphun ka daw tiah a aumi cheukhat belte nih cun a tha ko nan ti ko men lai nain,” tiah lehnak a tuah.\nPu Sang Hre nih lehnak a tuah ve ṭhan vemi cu,”Salai Lungthli Tum Tampi nih an in leh cang. No Than Kap hi a uar mi ka si lo. Achiatnak le a thatlonak cu nangmah in let tampi ka thei lai. Zei tik hmanh ah ka uar bal ve lo. Hi hnu hmailei zong ah ka uar hlei lai lo. Personal attacks na tuah mi cu a phung a si ko. Tuah ding zong a si ko. Asinain, na cher mi points le na au pi mi khi miphun fak tuk in kan i dennak kan hma pi a si. Hrial a hau mi a si. Media rian a ṭuan an in ti caah na pa te Pu Zo Bawi khi van thlir ve law a fair ngai le kan in uar ngai hnga,” tiah lehnak a tuah.\nSalai Tin Lian Hmung nih hitihin lehnak a tuah ve,”Mahhi Falam le Halkha kar ah remlonak tlaici tuh he aa lo tiah ka comment bal cang. NLD atlinh khawh nak dingah aa zuammi asi. Zeipipa miphun dawt le adik hmanmi tuanbia tial asi bal lai lo.Mi thangchiat hi afawite nain zumtu nun he aa ralchan avoi atam ko cang,” tiah lehnak a tuah.\nSalai Lungthli Tum nih Salai Tin Lian Hmung lehnak a tuah ve ṭhanmi cu,”Pathian bia ah ‘na tuh bang na zun lai’ timi a um. Nothankap cu thlaci tha a tuhmi pa asi lo, pengtlang kar thencheunak thlaici a tuhmi a si. Mah pa cu maw Chinram hruaitu caah kan thim ne hnga? Pathian zong nih a kan duhpi lai lo. A sining dik phuan khi Pathian duhmi zong a si lai ka ti,” tiah lehnak a tuah.\nNote: Hihi Pu Sang Hre nih Salai Lungthli Tum kong aṭialmi chungin comment kan komhsuatmi a si.\nTuni Ah Surbung Airport Ah Vanlawng Ṭumnak An Test Khawh Cang\nTlamtlingh Khawh Dingin A Ṭuanchuaktu USDP Le NLD Cozah Cungah Lawm A Um


Sexy Model Nang Mwe San Video Thar A Chuak Mi An Vanpho Zar Than Cang+Video – LAI THEIHTLEI\nSexy Model Nang Mwe San Video Thar A Chuak Mi An Vanpho Zar Than Cang+Video\nA tangbik Ah Video Zohkhawh: Tu lio Kawlram chungah a lar ngaingai mi cu Doctor zong a si i, Sexy Model zong a simi Nang Mwe San hi a si. 2020 September 13 zaan zongah ti kholhnak khan chung i, taklawng in a umnak cu mipi hmuhnak in a van langhter than cang. A hmanthlak a langhter pah ah ca a tial mi cu, “Ka lu na ka tawl lai maw? tiah ai van langhter hi a si.\nTu lio Kawlram Sexy Model minthang Nang Mwe San cu mi tampi nih Selikun aa theh mi a si tiah an soisel ngai mi le an thangchiat ngai mi a si i, hi kong he pehtlai in Sexy Model Nang Mwe San nih fianternak a van tuah. Sexy Model Nang Mwe San nih a chim mi cu, “Hi kongahhin chim len zong ka zuam theng lo.\nHibantuk hi kaa tuah hrimhrim mi a si lo. Hibantuk tuah cu a herh taktak mi zong a si lem lo. Hibantuk in a kan ti tik ahhin ka ning zong a zak. A ngannak dingah re a hei thei rih hnga, phaisa le a hei dih rih hnga, ka tuah zuam hrimhrim lo tiah” a chim.\nKeimah pumpak zong Doctor pakhat ka si caah ngandamnak dingah umtu thitdirnak ah siseh, eidin tiangah ralrinten ka um tiah a chim. A hlei in eidin lei ah ralrinnak ka ngei. Sii a tamtuk mi eidin hi kaa ralrin bak mi a si. Cun Gym Eexercise caanhmanten ka tuah tiah a chim. A tu lio cu cawngia pawl kaa zeih cuahmah lio a si. Pumpak Angki Brand pawl zong ka zuar pah tiah a chim.\nModel Nang Mwe San\nBe the first to comment on "Sexy Model Nang Mwe San Video Thar A Chuak Mi An Vanpho Zar Than Cang+Video"\nKIA an Bawi Guanmaw Le Zong Pi Suh Lawng An i Bochan Ve Ko Hih


Ralkap Hna Cu Hmailei Ah An I Thawn Kho Lo - News and Media\n14/10/21 Ralhrang hna cu Falam peng Rialti khua kiangkap ah an um ko rih,Hmailei ah an i thawn kho lo ti si. Relchap – Hniarlawn khua thar pawng ralhrang he i kahnak ah ralhraang lei panga an thi. Tu zing suimilaam 10:00 hrawng ah, Hakha khua he lam naih te ah a um mi Hniarlawn khua thar pawng ah CNA le CDF i bawm in Council ralhraang he i kahnak a chuak i ralhraang lei in panga an thi tiah.\nCNF Chimphunnak nawl ngeitu Salai Htet Ni nih a chim. Hakha khua chuahnak, Hniarlawn thar ah tu zing sml. 10:00 hrawng ah kahnak a chuak. Council ralkap panga an thi. Kanmah CNA le CDF aa bawm mi lei in hliamhma a pu mi an um lo. Meng 6 a hlaatnak hmun ah Council ralkap lei nih hriamnam ngan in kahnak cu a um. Hmaitonh in an i kap ti khawh cu a si lo. Anmah lei nih zawndamh in an kah mi a si,” tiah Khomumthung ah a chim.\nHniarlawn thar khuami cu an zaam dih i a zaam kho lo mi inn li-nga an um, ralhraang nih zaam taak mi inn an boh hna tiah khuami pakhat sin in kan theih. Tu zing ah khan kum 13 ngakchia pakhat tel in minung pali Council ralhraang nih an tlaih hna i Skat motor pakhat zong an kalpi tiah kan theih. Chin Ramkulh, Falam peng, Falam le Hakha karlak motor lam cung ah a um mi.\nRialti khua ah Baptist biakinn tel in, inn pali cu Council ralhraang pawl nih nihin October 13, zaanlei suimilaam 3:30 hrawng ah mei in an duah tiah khuami hna sin in theih a si. Rialti khua cu inn 10 fai an si i Falam khua in meng 8 hrawng a hla. Council ralhraang pawl cu Lungpi khua lonh ah an mortor an dirter i Lungpi khuachung ah ar, vok le meheh pawl an kah hna. Inn chung ah a um mi facang, chiti le cite tibantuk an fir.\nKawlram Lei Minung Hna Caah Thanchonak Lam A Um Lo


MIPHUN DAWTNAK LUNGTHIN A NGEITU PI NGUN TAANG NIH CNA FALE CAAH $ 100 A KUAT HNA - Khuaruah Har News\nVANCEUUK KHENGLAWT: Ram le miphun caah rian a ṭuan liomi CNA fale hna caah $100 te hi na ka kuatpiak kho hnga maw tiah Pi NGUN TAANG (David nu) Rua khua, Thantlang peng hi kan dawr ah a ra i a rak ka pek.\nA duh na loin video kan thlak ko lai ka ti i video ka thlakmi zong ka van tar chih. Divid nu hi fa 4 a ngei. Malaysia an um lio, a fa hniang bik a chuahka ni 3 ah an pa nih a thih taak hna. Anmah nufa te lawng US ah an phan. Mirang holh pakhat hmanh a thiam lo.\nMawṭaw zong ai mongh kho lo. Nain, thlacam bak i bochan in a fale 4 hi a zohkhenh hna. An har ngai ko lai ti a fiang. Nain, thlawhlawm pek le thlacam a tlolh bal lo. Atu cu ram le miphun caah rian a ṭuanmi hna fale ca tiang ei chom te a hmuhmi in bawmh ve rih a timh hna. Nuhmei nu nih a ngeih chunte a pekmi kha a tlawmte ko nain Pathian nih a tlawm hlei in a hmuhpiak lo.\nDavid nu nih CNA fale caah $100 te a thawhmi hi nuhmei nu thawhlawm he ka lawhter.\nPathian nih David nu lungthin le tuahsernak hi kan miphun chungah miphun dawtnak le zawnruahnak a karhter tu ah hmang hraam seh ti saduhthah nak he…upatnak ka pek.\nSexy Queen Thinzar Wint Kyaw Nih A Mak Tak Tak Mi Video A Rak Post Tthan


Tu Luk Long Hlah,Russia Nih Pei Min Aung Hlaing Hi A Rak Dirh Kamh Tuk Hi. – Chintanbo\nUN nih hin kawlram hi zeiti tuah khawh dawh asi rua lai lo e. Vawleicung UN Human Rights Council nih meeting tuah nak an ngei lio ah Kawlram ralkap nih aa-naa an ting hi ram tam deuh nih cun sual an phawt. UN Human Rights Council meeting an tuah nak ah meeting a kaimi ram dihlak ti awkin tulio kawlram ralkap cawlcangh le nawlngeihnak an laknak kongah an chim cio. An timi cu, Kawlram ralkap hi mi sual hrim hrim an si, Aung San Suu Kyi le Win Myint an tlaih mi hna cu a ran nakin kan thlah ter than hna lai tiah an ti.\nKawlram kongah biatak tein ruahnak achuah I, biachimtu ram hna cu; Portugal , Denmark , UK ,Germany , Italy, Spain , france , Europe ram , American ram , Canada , New zealand ,Norway le Finland ram pawl an si hna. Netherlands ram nih cun ralkap uknak tlaitu an bawibik Min Aung Hlaing cu cyber law in minung tamtuk a tlaih mi cungah a mawhchiat ngai ve ICJ pawl zong nan rian tuan peng ulaw tiah a ti chih hna.\nUkrain, Argentina , Venezuela ,Nepal le Japan ram hna nih cun kawlram ah a cang lio mi kong ah an thinphang nak kong le ralkap le NLD hi tha tein bia chim tti nak ngei hna seh law tihi an mah nih cun an duh bik mi a si tiah an langter ve. Muslim ram a simi Pakistan , Sudan , Bangladesh ,Turkey ,Qatar , Jordan, Tunisia le Libya nih cun Rohingya kong tam deuh an chim. Kawlram kong hi an buaipi ngai cio ti a lang.\nRussia President Putin nih cun kawlram chungah mah thil a cang mi hi cu an mah le an mah karlak ah thei sual nak a um caah a cang mi thil a si. An mah ramchung buainak a si I, a tu ralkap an thil tuah ning hi ka duh ko tiah fiang ko in a chim. Cu lawng si loin China zong nih a ti ve mi cu, Kawlram an buainak hi cu an mah ram chung lila buai nak a si ko caah a tu bantuk in meeting hi kan tuah piak hna awk a si tiin ka ruat lo tiah a ti ve. A fiang komi cu, China le Russia nih cun Min Aung Hlaing nih uknak alak hi a tha tiah an ti.\nRussia nih Min Aung Hlaing thiltuah mi a tha tiah a tinak a ruang hi ruah lo awk a tha lo. Russia nih kawlram cu aralthuam zorhnak ah a hman. Kawlram nih raltuknak vanlawng, helicopters, tankers, meithal tiang khi Russia sinin a cawkmi lawngte an si. Cu caah Russia nih kawlram cu sipuazi kuat ah a hman. Cu caah tutan UN meeting zongah Min Aung Hlaing adirkamhnak a si.


Chin Ram kilvengtu CNF/CNA – The Cherry Par\nChin Ram kilvengtu CNF/CNA\nChin Ram kilvengtu CNF/CNA (Part II)\n(Pengtlang nawlngeihnak le thawnnak nak in Chinram nawl ngeihnak le thawnnak hi kan duhdeuh awk a si.). Lahri hmanh tampifawnh ah cun Cakei thilak in a awkkho ti a si I, lahri bantuk pengtlang kipThazang thawng sehlaw, Chinram thazang thawn chinchin ding si na in, pengtlang thazang thongin, Chinram thazangdertertu si hi cu a rakpoi ko.\nCDF Halkha le CDF senthang/ CDF ThanTlang le CDF Zophei/CDF LauTu le CDF MaRa/CDF Zoland le ZRA ti bantuk in chin mi phun kar ah pakhat le pakhat I hmuhthiam lo nak thongtheih hi Chin miphun caah ngeih chiat ngai a rak si.\nCu caah peng/tlang dirh in thazang thawng seh kan ti mi hi Chinram thazang dertertu a si sual hnga maw ti hi zohthan a hau, Pengtlang thazang thongseh kan ti mi nih hin Chinram hmailei chin miphun caah zeipi pa thathnem nak chuahpi ding ka hmu hrim hrim lo. Kan tha zang dih mi le remlonak i hmuh thiamlo nak tu hi kan I hlawk mi si te ko lai.\nDohthlen nak tuah mi vawlei cung tuanbia kan rel tik ah meithal tlaih in a thencheu mi pawl hna khi raltei cu chimhlah, zeipipa thathnemnak an chuahpi lo pin ah a dongnak ah cun mipi raltu ah an cang theutawn. Hmunkhat te ah dirti in dohthlennak tuah mi lawng nih teinak an hmuh ti hi kan hmuh.\nKa chimduhnak cu Meithal tlaih ti mi hi duhlonak va langhter I sandahpiah bantuk si loin phungphai tang ah thatein thutum a herh mi a si caah Miphun ral kap ca le Mipi caah tih a rak nung ko. A tu kan dohthlennak hi hlanlio kan pu kan pa peng khat le peng khat, khua khat le khuakhat ralpi ralte doh bantuk kha a si ti lo ti hi kan I fian a hau. Fimthiamnak a sang chin chin bantuk in ruahnak zong a kau chin chin ding a herh.\nA te nau tuk mi thilpi pa a chuah kholo ding mi napeng kapeng /na phun kaphun /na biaknak ka biak nak ti bantuk thleidannak le namnehnak lungthin le ruahnak ah buailen hi cu kaltak in kan chin ram sersiam can a cu cang. Ramchung ramleng fimthiam nak lei ah cawnnak sang sang le thazang chuahkhotu mirum kan nin ngeih mi hna, dohthlennak nih kan chin miphun Pengtlang in siseh, miphun in siseh thencheunak lam lei kan panhcang mi hi lung si vang in nan um theu lai.\nPengtlang thazang thawnnak ca rian kan tuan hi cu zeipi pa a chuah kho hrim hrim lo pin ah thencheunak le sungzatlak nak lam lei ah a phante hnga ding mi dirhmun a si caah CNF/A tuhi thazang kan thawnter a herh tiah ka hmuh. Pengtlang Miphun ralkap zong nih CNF/CNA ah lut law law in phungphai tangte ah training zong thate tuah khawh/hriamnam zong thate in I tlaih hnu ah ralram kan kal ah cun kan him deuh pin ah suallam tam pi a ngei lai. Pengtlang nawlngeinak le Pengtlang minthatnak nak in Chin ram nawl ngeihnak le Chin ram minthatnak tuhi kan duhdeuh awk a si.\nCNF/CNA cu chin ram caah nunnak pe mi an rak si bantuk in hmailei zong ah pehzulh in ram caah nunnak pek in riantuan hnga ding mi an si pin ah Upa lungfim nih zulhphung tang ah an thithruai hna I thate in training pek mi an si. Cu caah cun Pengtlang ralkap hi cu a um lo zong ah zeihmanh a poinak a um lo. An I thithruainak zong ah hin upa lungfim an tlawm, mino lawngte an sitik ah pakhat le pakhat nawl ngeih zong hi a harko lai ti cu kan tawn mi thilcung hin fiang tein kan hmuh khawh.\nCu caah cun CNF/CNA tu hi thazang thawngter chin chin ding ah Chin mi a si mi paoh paoh nih rian kan ngei. Hnu lei can bantuk in hmailei can zong ah Kan Chinram kilveng tu ding tak tak le Miphun Ralkap cu CNF/CNA hi an si. Credit: Hrangtin Thang\n← Mara Army hi ZRA Bantuk Ansi Sual Hnga Maw?\nLautu ram Mara ah chiah ding cu Mara Politician kip, Mara Mifim le Biaknak lei Upa vialte i an chunmang asi! →


Uar An Um Bak : Kyaw Kyaw Thihnak Kong Ah Hakha Nan Daih Ahcun Falam Kan Cawlcaang Lai Hih An Ti – Onlinenungak\nUar An Um Bak : Kyaw Kyaw Thihnak Kong Ah Hakha Nan Daih Ahcun Falam Kan Cawlcaang Lai Hih An Ti\nTutan Mizoram, Sangau ram ah kan miphun Kyaw Kyaw an tuahto le an thah ning cu kan miphun kan lung fak bak ko. Anmah YLA (Young Lai Association) lei an thil tuahmi le an cathanh tete rel lengmang tika an kan nihsawh le sersat zong a lang chin lengmang. Mizo hrimhrim zong nih an kan nihsawh tuk cang. Hi kong ah Falam lei nih Hakha lei nan cawlcangh lo i nan daih sawsawh ko ahcun kanmah nih biatak tein ttuanvo kan lak lai an ti cang.\nAziah, kan miphun kong ah thih ngamh in heh tiah miphun caah cun, cu ee kha ee tiah online ai ai cerhro lenmi miphun party tiah aa ruatmi CNLD (Chin National League for Democracy) mino pawl kan cawlcangh pi ne u ca. Thim lai i, nan cawlcangh le nan statement chuah tam lawng maw si lai. Mah bantuk hna hin pei von kan cawlcangh pi ulaw hmailei thimnak hna ah kan in bochan cang hna lai cu. A herh huaha lomi hna ah heh tiah lam hna nan vai zawhter ko cu teh. A huaha lo hmanh ah cathanh zong cu nan vai chuahter thulh ko cu teh.\nKhah! miphun caah thih a ngamhmi le miphun a daw bak tiah a ruatmi CNLD le mino pawl kan in bochan ko hna hih. Mah Kyawkyaw thihnak kong ah ttuanvo nan kan lakpi ahcun zapi nih nan hnu lei in kan dirkamh bak hna lai. Mah bantuk caan ahhin CNLD hi von cawl ulaw hmailei thimnak zong ah teinak nan hmuh hrimhrim lai. Hakha le Thantlang hrimhrim kan cawlcangh awk a si. Falam nih an kan cawl kanh ahcun kan ningzak tuk lai hih.


SAC Ralhrang Loklung Ah An Lut Khua Mipi An Zaam Duh Ralkap Nih Inn Zong An Khangh Piak Hna – Buanchukcho\n#BreakingNews: Loklung Khuami Ramlak ah an Zaam Dih Hna\nthawngpang dang : Hakha Mipi Ralring Tein Um Uh : Khua Thar Ah Ralkap An Vak Thluah Mah Ko\nBOC Hakha khuathar laansungah Uico pawl an i chawk i mikip an check len hna tiah Hakha Campaign For Justice nih thawng a thanh caah Hakha mipi vialte rilring tein rak um kal ulaw tiah himnak caah kan in nawl hna.\nA si khawh le bang ahcun leng hrim rak chuak hlah ulaw a ttha ngaingai hnga. Uico pawl an hran chin lengmang caah a kenkip in kan rak i ralrin cio a herh ngaingai. Tlaihmi le hliamhma tuar mi hna kan um sual lai, leng ahcun rak chuak duh hlah uh. The Chin Light zong nih ti hin an rak langhter “Ralrin Peknak Tuzanlei 6:30 hrawng ah Hakhathar lei ah Meithal puah thawng theih a si.\nHakha Khuathar BOC kamh ah zanlei Suimilam 5:00 hrawng ah Cycle le Motor zong Ralkap Ralhrang nih Checknak an tuah. Motor Cycle le Phone tiang in an check hna.” Ti hin Hakha Campaign For Justice nih an tarlangh mi cu a si ve “Boc Hakha khuathar lansung ah Uico pawl tampi an um le ai chawk mi an check len hna. Um kal rak i ralring cio hna u sih.”


Chinmi India ram ah Bible sianginn a kaimi nih harnak faktuk an tawn cang\nIndia ram in Kawlram tlun an van ni thawh i Ni 5 chung rawltam in an um hnu ah Aizawl in Champhai ah tuni an phan. Kawlram kuat awk tha lo, kir awk tha lo in mah ti hin lamkam ah ttah ai hrambu in an um i, thla an cam,an nawl hna i.\nAtu bak kha Mizoram Champhai ah Quarantine an chiah than hna. 1.Champhai 17(Pastor Thang hlei+919740900398) 2. Quahati 15 ( Samuel +918778949691) 3. Bangalore 85. 4. Kerala 15. 5. Nagaland 57. Total minung 190. nih min an pek cang i a pe rih lo mi tampi an um rih.\nRam Uktu Bawi nih khua an kan khan pi lo ah cun afak bik, a chia bik dir hmun an phan kho. Credit- Peter Ngun Za Cung\nBe the first to comment on "Chinmi India ram ah Bible sianginn a kaimi nih harnak faktuk an tawn cang"


KHUACHUNG AH RALKAP BOMB KAMH MI NIH PU LING SUI A PUAH HNAWH – The Chinlung Post\nKHUACHUNG AH RALKAP BOMB KAMH MI NIH PU LING SUI A PUAH HNAWH\nAugust 24, 2021 admin Local News 0\nChin Ramkulh Kanpetlet ah SAC ralkap nih an hmanh/do mi bomb cu U Ling Sui (Rtd.Police) nih August 23 ah aa lamhsual i a ke an tanpiak tiah theih a si.Kanpetlet Semankone Sang Aungyatana pura pawng ah umhmunkhuar mi SAC ralkap nih an do mi bomb a si i U Ling Sui hi Palek pension thlahlawh a va chuah i inn a tinlei ah bomb aa lamh hi a si.\nPension thlahlawh a va chuah i inn a tin ah hin motor lampi in kal law tiah pawngkam nih an chimh ko. Nain a umkal tawnnak lam penpawk (Lai lam) in a kal i bomb aa lamhsual hi a si. Sang chung rumro bomb do le chiah hi cu a si te a si lo,” tiah khuami nih an chim.U Ling Sui cu cuka hrawng SAC ralkap sii lei thiam mi le Kanpetlet RedCross nih an zohkhenh hnu ah Pakokku sii-inn ah an kalpi tiah theih a si. Credit: The Hakha Times\nThawngpang Dang: Ralhrangbu he ralkap cawlcanghnak le thiamnak lei ah tuantinak thanchonak tuah dingin timhcia kan si tiah Russia deputy defence minister Alexander Vasilyevich Fomin nih ralhrangbu Army, Air force le Navy coordinator bochokkyi Maung Maung Aye he nizaan August 23 an i tonnak ah a chim. Russia deputy minister of defence nih Kawlram cu Asia-pacific le South-east Asia ah zumh awktlak mi kan hawikom ram a si.\nLung a that ter lo ngai mi pakhat cu Kawlram ramkhel kong hi a chia ngai.Asinain, ramchung remdaihnak caah hruaitu hna nih a si khawh chungin an i zuam lio a si ti kan theih. Ralkap cawlcanghnak le thiamnak lei in Russia-Myanmar ram pahnih pehtlaihnak a feh chinchin nak dingah kan tuah lai tiah a ti. Mah tonbiaruahnak hi a hlan bantukin tlamtling ngai in ngeih a si i,\nRussia le ralhrangbu defence minister kar ah a lamkip in tuantinak thancho ter dingin biakamnak cu fehter than a si tiah Russia defence ministry thawngthanhnak nih a chim. Bochohkyi Maung Maung Aye le a hawi le hna hi Russia ah tuah lio mi International Army Games zuamnak Russia, Moscow ah an um lio a si. Kan hnu June thla ah ralhrangbu hruaitu Min Aung Hlaing cu Russia ram ah zarhkhat chung cam in a kal.\nZarhkhat a cam chungah meithal le ralkap mawtaw hna sernak hmun Rosoboronexport Company tuanvo ngeitu hna he thiamnak lei ah i bawmhchanh khawhnak kong an i ruah tiah ralhrangbu thawngthanhnak website nih a tial.Min Aung Hlaing Russia a tlawn hi uknak a lak hnu a voi 2 nak ramleng a tlawnnak a si i, ram pakhat hruaitu dirhmun in a tlawng mi a si nain, Russia president he cun an i tong kho lo tiah theih a si. TCP\nTHANTLANG AH RALHRANG KAWLRALKAP AN LOR TAKTAK CANG


CBC Triennial Meeting Ah Hruaitu Thar Thimnak An Ngei Lai - THE CHINLAND POST\nCBC Triennial Meeting Ah Hruaitu Thar Thimnak An Ngei Lai\nSalai Elvis| 2019 March 22| Chin Baptist Convention (CBC) ramchung Triennial Meeting le khawmpi cu March 21-24 tiang TABC ramchung Thantlang Baptist Church (TBC) ah an tuah cuahmah lio a si i hruaitu thar thimnak zong an ngei hna lai tiah kan theih.\nTutan CBC ramchung Association le Local Church 34 chungin khual 640 a tlung ding tiah rikhiah an si nain minung 450 tluk lawng an tlung kho” tiah tuanvo ngeitu pakhat nih a chim.\nCBC Triennial Meeting le khawmpi tuahnak ding a si mi inntek TBC nih nih a tha bikin an i timtuah. Hi Triennial Meeting a tlamtling khawhnak ding caah Committee 12 an ser; khualtlung meleng donnak kong, Mandat le pumhnak hmun Committee, Phaisa tawlrel tu, Din-einak kong, ringawn lei, tamhmawih nak lei, Phuanhhlauh Committee, Ngandamnak lei, Steward, Ti le mei kong, Donlak nak kong le khuallian zohkhenh tu Committee tiin an then hna i Committee pakhat ah hruaitu zong an um hna. Steward lei tawlrel tu hna cu TBC, JMBC le TCBC mino hna nih tuanvo an lak lai tiah kan theih.\nRawl voikhat einak caah sing 12 tluk dih dingin suaisam a si bantuk in TBC Khrihfabu Sangthen 5 telh in JMBC, TABC le TCBC hna zong thawhvo pek an si. Zingthawh hlam (Breakfast), Dinti thiang, Decoration, Meeting chung Refreshment, Moh-Oo tuahnak, Motor hlannak le a dangdang caah pumpak in siantawk a pe mi hna zong an um hna tiah kan theih.\nPumhnak caan hman ning: March 21-22 zan pumh TBC biakinn, March 23 (zarhte zan) le March 24 (zarhpi zing le zan) Christian Community Hall (Hei Mang nunzia remhnak) le zarhpi chunhnu Special Talk- Re. Dr. Bernard Luai Hre (Free Talk) le Chinchin Pekthang (Peace Process) hna nih TBC biakinn ah cawnpiaknak an ngei lai. Zarhpi ni zingpumh ni ah JMBC, TCBC le Mara Baptist Church cu an biakinn khar in hi khawmpi chungah Pathian thangthat tinak an i hrawm hna lai.\nCBC ramchung Triennial Meeting le khawmpi cu kumthum dan ah voikhat tuah tawn mi a si i tutan ah hruaitu thimnak zong a um chih lai. A tu lio CBC ramchung lutlaibik General Secretary cu Rev. Dr. Law Ha Ling a si tiah kan theih.\nPrevious CPC Paih Special Zuamcawh Ah Mang Thawnh Lian Le Van Ram Awr An I Pai Lai\nNext March 23-24 Ah Hakha, Thantlang Le Falam Mei Hmih Timhmi A Ni An Thawn Caah A Mit Rih Lai Lo


Neymar Hi Na Uar Phun Si Ve Maw – Myanmar Chins\nFebruary 4, 2020 Hakha Laimi SPORT 0\nNeymar Na Uar Ve Maw?\nBrazil rammi Neymar hi na uar ve dik maw? Mi tampi nihcun an rem lo ngaingai. Neymar cu bawlung chuih a thiam bak mi a si nain a ziaza a tha lo tiin mi tampi nih an rem lo.\nNeymar cu Barcelona ah man fak taktak in an cawk i PSG ah akal. Barcelona n8h an sian lo buiin a kal i Neymar le Barca karlak zong ah buainak a rak tam ngaingai i taza cuainak tiang a um tiin biachokvai theih a si bal. A sinain PSG aphak caan tlawmpal ah buaibainak a ngei colh. Penalty chuih kong le Freekick chuih kongah Cavani he an buai colh,nain Cavani nih a sung a pel piak .\nCu tlawmpal ah PSGum ka huam tilo tiah a buai than, Traning tuah zong a tloh lemgmang caah PSGan lung a rak dong ngaingai. Barcelona ah kir ka duh a eak ti lawlaw hna nain a kair kho lo, Man tampi cawimi a si caah fawi tein duhnak hmun poah kal a ngah lo. PSG zong nih Neymar umtu ziaza cu an cohlang ve lo i xuar zong zuar lo, bawlung zong chuih ter theng loin an rak tuah ve. Neymar nih a ti awk ahngal tilo caah a si men lai, PSG ah kai nuam tuk cang, Minsen thar thut than dingah ready ka si tiah a chim than. A sinain PSG nih a tu tiang zei bia hmanh an ruah rih lo.\nNeymar cu bawlung a chuih tikah tluk ter a thiam tuk caah nihchuak capo video hna ah an ser bal. A tu zong hi cu a zia cu a chuak lengmang caah bawlung chuih tu tampi nih Neymar hi an rem lo. Neymar cu a tu hi Birtday ahmang lio a si. Kum 28 a birth day a si i PSG a hawikom he thil rang i hruk dih in Birthday party an tuah hna.\nNeymar cu ai hliam caah bawlung a chuih kholo nain Birthday a tuah khawh ko ee tiin capoa an seih pah. A ruang cu kum 3 chung a birth day lio poah ah ai hliam i bawlung a chuih kho ballo.\nNeymar hi na uar ve maw?\nEsther Nih Minung 200 Leng Rawl A Dangh Hna


Pu No Than Kap kongah dik lo tukin caa an taarmi kongah fianternak – Chin World News Evening\nFalam CNLD nih Pu No Than Kap kong he pehtlai in Pu No Than Kap nih saduhthahnak a ngeihmi vialte cathanh an chuahmi cu khuaruahhar taktak a si. Falam ca in an ṭialmi a si i, Laica in aa tlakning in kan rak leh chin. Falam in rela duhmi nih Cathanh an chuahmi hmanthlak in kan rak taar chih i rel khawh a si.\nHi kongah Falam CNLD nawlngeitu lei nih thawngfianhnak zong an rak tuah te lai. Hi ca hi Falam CNLD chungtel zongah aa tel lomi mi pakhat nih a chiahmi a si tiah theih a si. Hi kongah Falam CNLD lei zong nih mipi sinah thawngfiahnak an tuah te lai.\nHi kongah,“Falam CNLD party nih mipi sinah ca an phawtmi lakah CNLD Pu No Than Kap a hmasabik a saduhthahmi timi catlak cu Falam CNLD i theihpinak tel loin,pumpak in chuahmi a si,” tiah Falam peng CNLD mino Committee hruaitu siin thawng kan theih.\nHi catlak chungah Hakha le Falam huatnak a chuahpi khotu cathluan hna zong a tel i Falam CNLD lei zong nih hi ca an taarmi kong he pehtlai in mipi sinah thawngfianhnak an tuah an i timh cuahmah lio a si tiah thawng kan theih fawn.\nFalam CNLD mino hruaitu pakhat nih,“Kha ca kha Falam CNLD zongah aa tel lomi mi pakhat nih amah pumpak in a rak chuahmi a si. A dang cahmai pawl cu Falam CNLD nih a chuahmi a si ko. Ca an nam cuahmah lioah kha ca kha a rak pek hna i ca namtu zong nih ṭha tein zoh ta hmasat loin a rak nam chih ve. Cucu an phawt dih hnu lawngah kanmah lei zong nih kan theih i phawt ti lo dingin kan kham hna,” tiah Falam peng CNLD mino Committee hruaitu siin thawng kan theih. Chirhchan: Zalen


Tulio Chin Mipi Thinlung By Pu No Than Kap – Chin 11 News\nTulio Chin Mipi Thinlung By Pu No Than Kap\nZakhaing, Ralkap, Paletwa le Covid-19 cu kan chiah ta rih hna lai i kan theih khawh tawk in Chin Mipi lungput (politics lei) tlawmpal kan zoh hna lai. February 13, – March 3, 2020 chung Hakha le Falam khua 20 lengkai ah ka khual ka tlawng. Cu ka tlawnnak ah cun mipi pawl he kan thutdir pah in Party dang USDP, NUP, le NLD pawl hna chung in Chin mi hruaitu pawl zong an i tel ve hna. Cun mipi pawl zong nih bia tampi an ka hal ve i cu an ka hal bik mi hna cu a tanglei ah ka hun langhter lai.\nChin party dirh caan a za rih lo, Federal Democracy kan hmuh tikah Chin Party hi kan dirh ah cun a za tuk ko. Atulio ah hin cun Ralkap a doh ngam tu le Federal Democracy an kan hmuh piak kho tu NLD Party ah kan um dih awk a si ko.\nCentral ah NLD nih teinak a hmuh lai i rt. 261 bantuk in an Party chung in Cozah dirhtu CM pawl a chiah hna lai. Cu ruang ah cozah a dirh kho lo mi Chin Party ah kan um lengmang mi hi sullam ngeilo a si. Cu ruang ah cozah a dirh kho mi NLD ah kan um ding hrim a si ko.\nChin State chung ah CNLD nih cozah a dirh khaw si zong ah Central ah Party dang NLD a si lai caah Chin ramchung ah phaisa lut a tlawm lai i mipi pawl kan harsa chinchin lai.\nCNLD hi Ralkap le USDP he nan i kawp ti mi hi a hman mi a si maw?\nChin Party cu lu le hram a ngeilo mi bantuk nan si caah dirpi awk tlak nan si lo.\nCNLD nih lu 3 nan ngeih caah rak tling hmanh ulaw CM tuan ding ah buainak nan ngei than rih ko lai.\nSagaing ah CAM na tuan hlan ah khan campaign na tuah lioah khan thimnak ah ka tlin a si ah cun zu khur chung tiang hmanh ah electric mei ka ceuter lai na rak ti mi kha na ceuter kho ne maw… a bia telawng a si ko an in ti ko lo maw?\nCNLD cu sinak le thutdenh ruang ah a buai sawhsawh mi nan si caah bawmh tlak nan si lo.\nChin mipi tampi nih kan herh bik mi cu ei-din, inn le Lo, lam hna hi an si. Hi bantuk kan herh bik mi an kan pe kho tu cu NLD lawng hi an si caah nan kan tuah piak kho ve lai maw?\nChin mipi nih kan in dirpi taktak khawh nak hnga ding ah CNLD nih nan i tumtah mi le party dang he nan i lawh lonak zeidah a si?


Salai Lungthlitum le Van Bawi Lian An i Phomh Ning Cu an Taru Bak! – Chin 11 News\nSalai Lungthlitum le Van Bawi Lian An i Phomh Ning Cu an Taru Bak!\nPosted By: victor victor July 20, 2020\nSalai Lung Thli Tum,\nPumpak in kan i hngalhtheih veve lo btk in i huat/dawtnak zong a um lo. 16,17Jul. 2020 ah Chinland News le Fbk hmang in Uico, Chungthu lengnal le Mileng/thar nih dum zohkhenh tu an tthawl”, tiah CNLD cawlcangh nak na phozaar mi ka rel. Cu pin ah SCBT kongah pumpak in na hnurtaat nak zong a lang fawn. Hi kong hi Party chung bia asi caah chim ka duh lo pin ah kai tim bal lo. Asinain Chinland News cazual tiang le phaisa thazang tampi hmang in phozaarnak na tuah. Mipi tampi nih na cabia kan rel/hmuh i ai lun mi zong tam pi an um kho. Cucaah hi kong he pehtlai in CNP, CNDP in CNLD tiang Thantlang ah EC member zong asi mi keimah nih lehnak kan tuah.\n(Biakilh: Hi kong ah Pu Lal Mawng Cung le a dang kan pa le pawl phozaar duhnak a um lo. Na fian khawhnak caah a dot dot in ka langhter lai)\n2017 Bi election\n2017 Bi election caah CNDP in Thantlang ah Pi Za Tlem, Pu Lal Mawng Cung le Salai Ceu Bik Thawng nih Candidate cuh an duh cio nak cu CNDP zung Thantlang ah min an pek hna. A hnu ah PLMC nih PZT le SCBT cu a kianh hna nak le 2020 thimnak No(1) Pine hlutdaw canditate hmun i ham cia a duhnak kha 2016 Aug thla Party upa hna biaruah nak ah a chim.\n(Hi lio ah Thantlang CNDP Party Chairman le Vice Chairman nih Sipin Committee ah thim an duh caah Chairman dirhmun an si nak in chuahnak ca an tial veve.) PZT le SCBT cu 2016 Sept 6(9:00am) ah OC upa hna nih mee thlaknak an tuah i (7:3) in PZT nih a tei.\n2016 Sept 6(10:00 am) EC meeting\nOC meeting a dihbak in EC meeting peh colh asi. Meeting Chairman (Pu Tum Sang) nih OC biachah mi (7:3) kong le PLMC 2020 thimnak caah a duh mi hmun ai ham mi fehter ding tiin agenda 2 a chuah pi. Meeting kai upa hna nih OC khuakhan nak ning in cohlan asi. ( Hi lio ah keimah nih ka biahal nak ka tuah mi pathum ka langhter lai.)\n(Q.1) Chairman 2 nih chuahnak ca phunglut tein an tial hnu ah a thar in thim than nak zong a um rih lo. A ngai ngai ti ahcun OC 8 lawng nan tang. Cu ti asi ko bu in zeitindah OC (7:3) in mee kan thlak tiah nan chim khawh?\n(Q.2) Chairman ngei loin a tbk Candidate thimnak kong hi OC a taang mi nih EC sinah hnatlak nak hal lo in zeitindah nan tuah khawh?\n(Q.3)A tu EC a kai mi hi 54 kan si\ntiah nan ti. Asinain tutan meeting ah sawmnak ca he a kai mi lak ahhin Party chungtel asi ko nain EC upa asi lo mi kan tam ngai. Abik in kan mah Party chungtel hmanh asi lomi (3) zong an i tel fawn. Cu cu kan upa hruaitu pawl nih zeitin dah nan cohlan khawh hna? Hmailei ahcun ningcang deuh in nan kan kal pi a hau, tiah biahalnak ka tuah hna.\n( Lehnak bia a um lo)\n2019 Dec 15 EC(44) meeting\n1. 2016.Sept 6 EC biachahnak record btk in PLMC cu 2020 thimnak ah No.(1) Pine hlutdaw caah ham cia asi mi fehter tthannak\n2. Meeting record ah ttial asi lonain SCBT cu 2017 Bi election ah Centre Hlutdaw in candidate a duh ko caah 2020 thimnak ahhin pyithuh asiloah Amyotha hlutdaw ahhin a duh mi pakhatkhat thim in candidate caah fehter ding.\n# Hi meeting ah PLMC nih a chim mi bia ” Xmas ah SCBT a rak tlung ding asi caah a hlankan in kan party caah timhlamh zong kan herh……, Tutan meeting agenda kan caih cang mi cu hrawh tthan khawh a ngah ti lai lo,” tiah bia a chim.\n# Upa tampi nih ruahning phunphun an chim cio. Hi lio ah keimah nih bia halnak ka tuah mi hna,\n(Q.1) Agenda pahnih ning in Candidate kong veve ai tel. Hi kong he pehtlai in PLMC le SCBT nih phunglut in Candidate cuh an duhnak ေလ်ွာက္လႊာ an chiah mi a um maw? Amah SCBT teh pumpak in Phone nan chawn in an leh nak hna a um maw?\n(Lehnak:Pumpak in Phone chawnh nak a um lo pin ah an pahnih nih ေလ်ွာက္လႊာ an chiah mi a um lo)\n(Q.2) Kum thum tluk a rau cang mi biachahnak nan vun chuahpi va si kaw a hlan kan in OC nih rak caih chung nak nan ngei maw?\n(Lehnak: Zei btk meeting hmanh a um lo)\n(Q.3) 2016 Sept.6 EC meeting lio ah khan ” 2020 thimnak ah TT CNDP in candidate cuh ai tim mi caah zulhphung(10) kan rak ser mi ning in cun SCBT siseh Saya Rung Kaw hna hi cohlan awk an ttha ti lai lo. Cu ti asi ahcun zeitindah SCBT hi direct in candidate caah nan chuah pi khawh kun”?\n# Agenda(1)nk cu a sining in fehter asi. Angenda 2 nk caih lai ah ah SCBT cu Ph ka chawnh. “Ziah, a caan zong asi rih ttung lo. UEC nih nawl a chuah rih lo. Party CEC zong nih khoi ka hmanh ah thawng thanhnak a tuah rih lo. Cu caah hi hi Party CEC nih a cohlang kho lai lo. A bik in keimah kong cu rak caih rih hna hlah seh, tiah a ka chimh. Cucu meeting nak ah ka chimh hna. Asinain an duh lo i fehternak an kan tuah pi.\nSCBT Nih TT CNLD OC Biaruah A Sawm Hna\nSCBT nih Thantlang a’phanh hnu, 2019Dec 20 in 2020 Jan zarhkhat tiang TT CNLD OC upa sin ah biaruahnak ngei ding in voi tampi tiang a hal hna nain OC pawl nih an duh ti lo.\nPLMC le SCBT Nih TT CNLD zungah ေလ်ွာက္လႊာ An Chiah\nUEC nih cathanh a chuah hnu 2020 feb thla ah PLMC le SCBT nih phunglut tein No(1) Pine Hlutdaw ah Candidate cuh an duh nak form cu TT CNLD zung ah an chiah veve.\n2020 Feb.9 EC Meeting\nMeeting a kai mi 29( Hi meeting ah kei cu an ka sawm ti lo).\nBiachahnak: No.(4) ah Pu Lal Mawng Cung nih Pine Hlutdaw No(1)caah ca in a vun sok mi cu ‘kan chohlan’, ti asi.\nSCBT Sin Cakuat\n2020 Feb 25 ah PLMC le PTS nih SCBT sinah Party min in ca an kuat. Cu an cakuat nak ah 2016 Sept.6 EC, 2019 Dec. 15 EC le 2020 Feb 9 EC meeting biachahnak ning in a ေလ်ွာက္လြာ cohlan lo asi nak ca an pek.\nSCBT A Voihnih Nak ေလ်ွာက္လြာ\nSCBT nih a vohnih nak ေလ်ွာက္လႊာ cu Jun thla chungah a chiah tthan. SCBT nih phungning in ေလ်ွာက္လႊာ a chiah mi hi a voi hnih ning in OC nih EC ah an chuahpi lo.\nCNLD CEC Thantlang An Phan\nCNLD CEC in Commision upa hna cu CNLD mekuang hunnak hmun dihlak ah an kal. CNLD Vice Chairman pahnih zong 2020 Jun 27 ah Thantlang an phan ve. CEC upa hna nih TT CNLD OC upa cu EC meeting kawh piak ding in fial hna nain COVID -19 boruak ruangah an ti i an duh lo. Naihniam upa 10 nih bia an ruah hna. An bia ruahnak ah TT CNLD upa hna nih ” nan rat ning le nan i timh mi hi kan mah lei sual kawl duh ruangah asi…. hi kong ah a herh ahcun thisen luan hmanh kan ngamh…’ tiin an rak leh hna.\n# CEC upa hna cu an tlunnak Pan Chery Khual buk ah TT CNLD EC upa cheukhat pawl nih an len hna . Cu thawng pang cu PLMC nih a theih i a mah naihniam mi minung (20) leng kha a inn ah a kawh hna. PLMC nih Commissions in a rak phan mi CEC upa hna cu an i thumhnak Pan Chery khualbuuk ah a vung luh hnawh hna i ” zeiruang ahdah keimah nawl lo in Party minung pawl bia nan ruah hna, a rannak in kir uh. A tu hi ka inn ah ka minung 20 renglo an rak phan cang. Nan kir lo ahcun san dah kan in piah hnawh hna lai” tiah a hro hna. CEC upa pawl cu mualpho buaibai an duh lo caah an kir ve.\nPLMC nih a mah time line in Jun 27 ah Pu Lal Mawng Cung, Saya Rung Kaw le Pu Van Bawi Lian hna cu TT CNLD EC( 90) ai a awh tu Phunfing upa hnatlak nak in 2020thimnak ah TT CNLD party Candidate caah fehter asi nak a tial.\nPLMC Chirhchan Lakmi EC Biachahnak Hi Party Kalphung Ning He Aa Kalh Nak\n1.2016 Sept 6 EC biachahnak hi CNDP party lio asi. A mah PLMC nih 2019 Dec.15 EC meeting lio ah CNDP nih a ngeih mi Bi Law kong he pehtkai in biahalnak ah CNDP By Law cu hman awk a tthat ti lo nak le a tu cu CNLD asi cang nak cu fiang tein EC ah a lehnak thanh. Party hruai ning By Law le zulhphung hmanh hmunh ter khawh ttung loin Meeting biachahnak tbk vial dirpi le hmunh ter peng timh cu a si awk asi ti lo.\n2.TT CNLD ah Party EC(90) kan um. 2019 Dec.15 EC meeting ah (44), 2020 Feb 9 EC meeting ah (29) tiin Pu Tum Sang(GS) nih a thanh. Voikhat hmanh meeting hnarcheu an phan lo.\n3. PLMC nih TT CNLD zung ah phunglut in ca a chiah hi 2020 Feb thla ah asi. 2020 Feb.9 EC meeting ah cu a ca cu ‘ kan co hlan’ ti lawng an tial. PLMC nih phunglut in ca a tial mi cu cohlan lawng asi i fehter asi nak TT CNLD EC nih record a ngei lo.\n4. 2020 Jun 27 ni ah Phunfing upa hna hnatlak nak hmang in PLMC hi Pine No(1) candidate caah fehter asi nak cu PLMC nih a timeline in a langhter. EC ai awh tu Pungfing upa hna timi hi TT CNLD Party hruainak ah a um bal lo. Lakhruak in ser asi hmanh ah cu upa hna ser asi nak record zong a um fawn lo. Cu caah Phunfing upa hna nih TT CNLD EC(90) cu ai a awh kho lo.\nA cunglei ka langhter mi hi phuah cop mi pakhat hmanh aa tel lo. Party upa hna meeting tuah mi le khuakhan nak, a bik in Party Chairman le GS nih cathanh an tuah mi chung in langhter mi asi.\nKhah. Salai Lung Thli Tum, Uico, Chungthu lengnal le dum ngei tu a tthawldawi tu dirhmun in CNLD na phozaar mi kongah keimah pumpak in leh nak kan tuah.\nKeimah cu Party dirhmun ah ttuanvo ngei le ai awh biachim khawh nak nawl ngei asi lo btk in hi kan fianh nak hi keimah pumpak dirhmun lawng asi. Hi nak in hngalh a duh rih mi a um tu ahcun pumpak dirhmun in hal khawh ka si rih. Van Bawi Lian nih a ttialmi a si i a tanglei ah Salai Lungthlitum nih a lehnak vun rel chap\nSalai Lungthlitum nih a lehnak!\nKa ruah ning leng in Pu LMC a dik deuh ee, na tialmi ka rel i. Voi thum tiang tiang Chin party EC nih nan fehter i bia nan kamh cangmi cu chuh len awk a si lo cu, nan chuh len i uico bang saruh nan i cuhnak ah nan i seh dih cang ko hi ta.\nMiphun ka daw ti tung i thutnak pakhat zong i cuh lengmang cu miphun dawt si loin mah pumpak i dawt a si, biadang in chim ahcun chungthu leng nal lungput a si.\nCun, Pu LMC thawlnak ah biatak tein a hnuphen in a cawlcang vemi Pu VBL zong khi Chin party ah zahan nai haithei a hmin hnu lawng ah a lutmi a si, mithar nih khiti cawlcangh khi ningzah awk ngai cu a si, MP ca ah ai tlak lo ning amah lila nih a fianter. Pu LMC dohnak cabia le comment poahpoah like a pek lonak a um lo, a lungput ka tih ngai.\nAn biaceihtu MHL le NSAung zong party member hmanh an si rih lai lo, an duh duh in Chin party caah kum 10 leng re a thei cangmi kutdong an sawh ngam ko hna, ningzah an va hngal lo dah.


Zeitluk In Miphun Le Ram A Dawt Timi Rak Zoh Hmanh - chinland media\nZeitluk In Miphun Le Ram A Dawt Timi Rak Zoh Hmanh\nJanuary 11, 2022 admin Chin News 0\nMatupi peng ah Kawl uico ralhrang nih kum 13 lawng a si mi pa ngakchia an thah mi kha kan miphu caah rian a tuanmi a si.\nJanuary 6,2022 ah khan Kawl ralhrang pawl nih Matupi peng ah Kawl Uico ralhrang nih Chinmi minung 11 an rak tlaih hna. January 7,2022 zong ah an rak tlaih hna. Cu an tlaih mi hna cu ralhrang nih an thah hna i minung 10 ruak cu CDF nih an hmuh hna.\nCu chung ah kum 13 lawng a si rihmi pa ngakchia Salai Ne Lang hi miphun caah nunnak pek in rian a tuanmi hna kan ralkap pawl din ei ti rawl ka pe hna lai tiin a kal lio ah ralhrang nih an tlaih i an thah hi a si. A mah hi ngakchia te lawng a si nain kan ram le kan miphun a dawt i a nunnak zong kan ram le miphun caah a pek.\nKan hnu lei hrawng ah khan Matupi peng ah pehtlai in nithum chung hrawng kahnak a fak. Kawl ralhrang lei in a thimi le nunnak liammi an tam. Sabawngte sakhan cu ralhrang pawl nih an zamtak. Helicopter nih ralhrang 10 hrawng a lak hna i Matupi sakhan ah a chiah hna.\nKan hnu ah khan Pako in Mindat lei ah ralhrang Motor 90 leng le raltuknak Tank 2 cu an kal. Mindat in Matupi lei ah an lan than. A tu hi Mindat le Matupi kar ah an um lio a si i CDF Mindat nih nihnih chung an phomh cang hna. Mahhi chung ah Kawl ralhrang zeizat an thih cang le hliam an tuar cang timi a fiang lo.\nMindat le Matupi kar ah ralhrang Motor 90 le Tank pahnih cu an i tap rih ko. Lampi ah CDF nih bomb an chiah dih cang caah ralhrang pawl caah fawi tein Matupi an phan kho lai lo. Hmailei ah kahnak fak a chuak rih dingmi dirhmun ah an um.\nKawl Uico Ralhrang Luban Pawl An Buainak A Zual Tuk Cang\nCDF Vialte Hi I Fonh Dih Hna Sehlaw Kan Thazang A Thawng Deuh Lai\nRamdang In Phaisa Kuatu Ngei Ve Lomi Caah Nun Hi A Har Ko Cang Ee\nMatupi Ah Facang Dip Khat Tingkhat Le Cheu Phan Cang\nChin Ramkulh Cu Ralhrang Nih Vanlong Cung In Zuan Hnawh Mi Tiang Kan Phan Cang\nChin Ramkulh Khuate Sianginn Tampi Ah Chin Flag An Thlai Cang Hna\nTedim Canady Thla Um Ralhrang Pawl Chin Ralkap Nih Thla Thum Chung An Kulh Cang Hna


Puitling film tuahnak kong ah Model actress muidawh ngai mi cu Playboy Magazine ah hnipuan phoih dih in Taklawng hmasa bik tiah case tuah, – Kawltu Team\nIndian Nungak muidawh chung in Playboy Magazine ah hnipuan phoih dih taklawng hmasa bik, model/actress Sherlyn Chopra cu puitling film tuah lei ah bussiness Raj Kundra pornography case tiah an ti mi kong ah, palik hna nih an auh ve ruang ah, Mumbai High court ah anticipatory bail arak hal cia khi asi, a halnak hi court nih ruahpiak ding ah rem an ti piak.\nMumbai ah puitling film tuah le an film tuah mi hna cu, mobile apps in bussiness/ sumdawnnak caah kalpi tiah puh mi, Shilpa Shetty pasal businessman Ritsi phun khat asi mi Raj Kundra, 45 tlaih asi hnu ah midang zei maw zat tlaih asi fawn cang, mah hna cu Palik nih bia hal ding ah an auh hna khi asi, mah hna chung ah cun actress/model Sherlyn Chopra zong an itel ve khi asi.\nMah bantuk puitling film an tuah tik ah hin, an tuah deng mang tik ah Nu zong siseh, pa zong siseh pa ta tlak harnak phun ritsi phun khat asi mi, Raj Kundra hi anrak hmang ngai ngai tawn khi asi rua, mah caah cun Indian Model Actress mui dawh hna hi, mah bantuk film ah hin atel lo mi cu minung tlawmte long an si lai tiah thlatthlaitu hna nih news report ah an langhter mi asi.\nMah film racket thil ah witness bantuk in Mumbai police hna nih cun, Bia fiang hal ding in Sherlyn Chopra hi auh asi, asi nain Chopra nih hin direct police hmai ah kal cu aduh lo, A Lawyer Siddhesh Borkar hmangin court-ah anticipatory bail order ngeih hmasa aduh tiah a chim, Chopra nih palik investigation kal lio bawmh le telpi ve aduh ko tiah a chim fawn khi asi.\nAmah belte cu court venhimnak anticipatory bail order ngeih hmasa ta aduh tiah a chim chih, Atu bantuk atuah hmasa nak chan cu, mah case ah accused dang hna cu, mah hlan ah khan Palik hna nih an auh hnu ah tlaih anrak tong cang ruang ah asi, court ah hin an Lawyer hmang in atu bantk in achimnak asi, anticipatory bail cu an hal hmasa nak zong asi.\nMah thil kong ah hin Chopra hi kum 2020 ah khan Mumbai police Cyber cell hna nih case registered in bia fiang hal ding in anrak auh cang khi asi, Chopra nih hin Sessions Court ah Section 438 of the Code of Criminal Procedure tang ah anticipatory bail ahal cawlh khi asi, asi nain pawmpiak asi lo, High court ah kalthan in tlam atling ko ati, Asi nain Investgation hna bawmtu ding ah an ti, mah lio ah tlaih lo in an luat, Mumbai sessions court nih Chopra bail halnak hi ni 29 ah ruah asi lai.\nRef : Indiatoday, Pic : Sherlyn Chopra\n← Joint Press Statement of Nagaland, Mizoram, Meghalaya, Manipur & Arunachal Pradesh Youth Congress Presidents hna nih an tuah ve bak ko cang,\nFrench Navy nih laser thar, Defense System “Helma” drone kah khawhnak cu, tlamtling te in test ngeih khawh asi tiah, French kutchuak thatning cu, pic-ah aw, →


By Bawitha Par: Hi ka ca a hmu mi poah nih Zangfahnak tein nan khrihfa bu cio ah rak ka forward piak uhlaw ti ka duh — Salai Ephraim Thawngpang\nBy Bawitha Par: Hi ka ca a hmu mi poah nih Zangfahnak tein nan khrihfa bu cio ah rak ka forward piak uhlaw ti ka duh\nAtu hi Uni final year (kum donghnak) Bachelor of midwifery (Nau-ngeihnak) ka kai Lio asi. Ka course he pehtlaih in nau a pawi mi zulh ka herh hna. Nau pawi lio ah Sianginn hngakchia nih peh zulh tein zulh le zohkhenh le bomhchanh (continuity of care) hi nau pawi mi nu caah tthathnemnak Tampi a chuah pi tiah research a tuahtu nih an ti caah hi program hi Ka uni le midwifery course a ngei mi University nih an ngeih cio mi asi.\nNau na pawi lio (pregnant) ah appointment (antenatal) 4 zulh kan herh.Kaa manh caan poah cu Tampi zulh kan timh hna lai.Nau na ngeih Lio (labour and birth) ah (supporter) nan pa he maw chungkhat pakhat khat he thazang petu dirhmun ah kan dirpi lai I Nau na ngeih hnu (post birth)ah appointment voi 2 kan zulh tthan lai.\nHefzibah Bawithapar photo.\nCucaah August-October kar lakah nau a ngei ding na si/hngalh ah cun rak ka theiter hram law.Caan Tampi cu Sianginn hngakchia asi I Amah kan bawmh Chanh asi tiin ruat a fawi te. A hman zong cu a hman ve ko. Asi Nain, Keimah nakin ka zulh mi I miak deuh dingin kan deuh piak hna. Mirang ka zulh ding an Tampi ko Nain, hi Bantuk caan hi kan laimi nu fim cawnnak caah tiin caan ttha lak in laimi nu zulh Kaa timh hi asi. Nule asi cia mi zong Siseh hringtu nu asi rih lo mi by nau ngeihnak lei pehtlaih in kan theihhngalhnak mi a tlawm tuk hring hran.\nZangfahnak tein ka ca tial a sau ko Nain bomh ka herh rih ko. Tukum ah ka course dih ding asi I nau pawi mi 3 te lawng ka herh rih. Aka bomh cia mi nan cung ah Kaa Lawm tuk hring hran.\nRef: http://Hefzibah Bawithapar\nTagged Hi ka ca a hmu mi poah nih Zangfahnak tein nan khrihfa bu cio ah rak ka forward piak uhlaw ti ka duh\nAmerican Cozah Nih Kawl Ram Mipi Hna Sin Ah US Dollar 14 Million Bak A Pek Than →\n← Egypt Ram Chung Khuasa Islamist Group Pawl Hna An Mitthli He An I Ciah Cuahmah Zei Thil Ko Dah Kan Theih Than Te Lai


Paih Thawng Uk Ling Thang; Ka Kawi Hakha Zatlang Paih Ah Naa Paih Awk A Si Ko - THE CHINLAND POST\nPaih Thawng Uk Ling Thang; Ka Kawi Hakha Zatlang Paih Ah Naa Paih Awk A Si Ko\nCity Hunter| 2018 February 14| US paih thawng Uk Ling Thang nih Hakha ah tuahdingmi Chin Miphun Ni zatlang paih ah Rung Lian Ceu hi aa paih awk a si ko tiah Zatlang paih i paihter a duhnak kong cu a facebook cahmai ah a langhter.\n“Ka kawi Rung Lian, Laitlang ah paih ruah ah na tlung i mah tluk mizapi nih zatlang ah i pai seh ti an in duh ahcun naa paih ding a si ko tiah kaan ruahpiak. Atu lio ah Laipa ah a thawng bik lai tiah ruahmi zong na si. Atu Laitlang i zatlang naa paih lo ahcun zeitik ah dah na paaih ti lai atu hi na caantha bik le na thawn lio bik zong a si kho men. Lai lei cu US bantuk in nikhat chung ah zatlang he zuamcawh he paih a si lai lo” tiah Uk Ling Thang nihcun a facebook cahmai a tial.\n” US ahcun minung tampi tei khawhnak ding lam a ngei ti lo ti tluk a si. Cu a si caah tutan Laitlang a tlunmi hi a caan tha bik bak a si. World Champion taktak a sinak ding le minung tampi a tei khawhnak ding ah i pai hrimhrim seh ti ka duh. Cun, mizapi nih Zatlang ah i pai seh ti an duh tuk caah zatlang zong ah i pai sehlaw minung tampi a tei khawh hna lai” tiah The Chinland Post sin ah a chimchap.\nUSA- world champion a cotu Rung Lian Ceu cu Hakha a tlun hnu ah mizapi nih zuamcawh lawng ah si lo in Zatlang zong ah i pai seh. Zuamcawh paih i champion co cu thawn taktak a si lo, zatlang he zuamcawh he champion a co lawnglawng ah World Champion taktak cu a si kho lai tiah mi cheukhat nih Rung Lian Ceu Hakha a rak tlunnak le tutan Hakha i aa paih dingmi kong ah comment tampi an pek.\nLai hlum paih thawng cheukhat zong nih Rung Lian Ceu cu kan zuamcawh lai. Amah paih le tlaih cu kan i ngaih tuk tiah an chimphuan cio. Hakha paih champion pakhat nihcun kei cu zatlang he, club he zuamcawh he champion ka co, hihi champion co taktak cu a si tiah media sin ah a chim ve.\nMizapi cheukhat nih Rung Lian Ceu cu zatlang ahcun i pai hlah seh, Lai lei cu nekngeih in a tha a dih hlan lo paih an hmang a timi an um. Cu lio ahcun tutan paih ah World Champion Rung Lian Ceu hi champion a co lo sual ahcun world champion kan ti kho taktak hnga maw? USA lawng ah si lo in Hakha zong ah champion a co lawng ah World Champion timi min pek phu taktak a si lai tiah upa cheukhat nih facebook ah comment tampi an pek cio tiah kan theih.\nRung Lian Ceu hi USA ram nisunglawi ah voi 10 aa pai i voi 8 champion a co cangmi a si. Tutan Laitlang a rak tlawn hi Lailei ah a voikhatnak bik aa paih a si lai. Amah paih zoh le amah paih hi mizapi nih an duhmi le an i hngahhlang ngai ciomi a si.\nTukum, Hakha ah tuah dingmi Chin Miphun Ni paih cu February 19 chun in Zatlang paih an thawk lai. February 20 chun ah club paih le zuamcawh paih an peh than te lai tiah kan theih.\nPrevious Hakha Khuachung Ah Ek Hlonhnak (septic tank) Khur An Tuah Cang\nNext CNA Nih Bengali 4 An Tlaih Hna I Thantlang Thonginn Ah An Hren Hna


Kalay Mipi Tluk I Ralttha Hi An Um Maw? (Uar An Um Kho Tak Tak Si).. – Kawltu Team\nAmen!! A Tulio AH Thawngttha Cem A Si! Lawmh A Um Kho Tuk EE!!\nKalay Mipi Tluk I Ralttha Hi An Um Maw? (Uar An Um Kho Tak Tak Si)..\nApril 6, 2021 April 14, 2021 Amon Ka Si\nKalaymyo khuapi i mipi an cawncangh ning zoh ahhin uar an um kho tak tak si. Zeitluk in dah an lung ai rual i zeitluk in dah luatnak caah an ral a tthat ti kan hmuh tikah hin, hmun dang dang i a um mi zong kan lung biatak tein an thawn ter chin chin ve.\nKalay mipi nih hin biatak tein Ralkap hi hriamnam, Lai meithal, he an rak doh hmasa bik hna. A tu ni tiang an cawlcangh nak kan hmuh tik ahhin upat lo khawh an si lo. Ralkap nih kan Lairam chung ah mipi fahnak an pek pah hna i an kah mi zong an um nain, CNF/A nih zeihmanh cawl canghnak an rak langhter ve lo. Culio ahcun Kalay Mipi tu nih Lai meithal bak he an doh hna. Kan Laimi tampi nih cun CNF/A bawmh ti lo in Kaly mipi tu i bawm hna seh tiah bia zong an chim len.\nA tu tiang ahcun Kalay Mipi hna nih Ralkap an i ser ve cang ti kan theih. Kalay Civil Army ti mi an dirh ve cang. Uar an um kho tak tak si. Tu ni zong ah Kalay mipi hna cu lampi ah chuak in Ralkap uknak duh lonak an langhter rih. Zahaan zaan zong ah Kalay Khuachung ah ralkap nih zaan ah meithal an puah len ti kan theih a si nain, i dohnak tak tak cu a rak um lo. Meithal an rak puah ko nain tuni ah Ralttha tak tak in Kalay mipi hna cu lampi zawh ah an chuak than hna. Uar an um kho tak tak si. Hmunkip kakip cio in Kalay mipi kan in dirpi hna. Nan lungthawn nak le nan tuahserh nak nih mipi tampi ruahchannak le lung thawnnak a kan pek ve.\nPhoto Crd- Chinlung Today.\n← A Sunglawi Kho Tuk Ee.. Bawipa Nih A Letin Thluahchuahnak Pe Ko Hna Seh!!\nRalkap An Thin A Phang Thluahmah Cang Hih!! (Ralbawi Tiangin An Zaam). →\nMukoh Khua Raltuknak ah KIA Kut in Ralkap Nunnak A Liammi Zat Theih A Si Cang!


Obama Nih Trump Cu A Hloh Cikcek Ko – Chin World News Evening\nObama Nih Trump Cu A Hloh Cikcek Ko\nNovember 14, 2020 Salai Van World News\nNizan ah Foxnews nih Obama cu interview an tuah. Atu lio alinsa tukmi a dik lomi mee kong an hal. Obama nih a chimmi cu, “Donald Trump a dirkamhtu hna nih hin Trump hi tlangpar te ah an chiah bantuk asi. Cun, an dihlak in a dik lomi lamthluan an zulh asi pinah Trump hmaiah kan nor tiah an timi hi Biden caah President atlinnak ding lam an kawl piaktu asi leh lam.\nCu lawng a si lo, Trump cawlcangh ning zoh tikah a dik lomi mee fraud ballots kong buaipi le thinhunnak in President sungh a duh lomi hi a buaipi deuhmi a si. Tutan ah President nih thimnak mee a hman lomi a um tiah biatak tein a aupi mi hi kan ram Democracy lamthluan ttihnung dirhmun ah a chiah asi,”tiah Obama nih cun a ti.\nRelchih: Trump Cozah chung ah muinak nih a khuhmi hna, vawleicung kakip ralzaam vialte hna caah Joe Biden a tlin cu khua Ceu thar an hmuh bantuk ah ruahpiak khawh an si. Trump nih “Mexico 🇲🇽 lei in phungloin luhnak hi Walls in kan kham awk a si i, phungning tein USA ah an rak lut cio awk a si” ati nain, Refugee laknak le Chungkhar Sponsor tbk lottery system in US luhnak tbk vialte a phih viar ti awk a si. Cucaah, US ah rak pem aa duhmi vialte caah harnak nganpi an tong. A bik in a him lomi Refugee nih an tuar khun.\nTRUMP nih innka a awnh duhlomi hna ralzam cu Joe nih innka a von awnh tthan cang hna lai i, US a hawi,Europe’s Ram tbk vialte zong nih innka an von awn piak cio tthan hna lai tiah ruah khawh a si caah, Ralzam caahcun Joe a tlin cu Thawng ttha ngai ngai a si tiah ka ruah. By Zasang Cinzah\nBy Zasang Cinzah: Trump Cozah Chungah Muinak Nih A Khuhmi Kha Joe Biden A Tlin Cun Khua Ceu Thar An Hmuh Khawh\nKhah A Thimi Vote Le Trump Vote A Tlau Ning Cu Fiang Taktak In Langhter Si Cang


Caan Raulo Teah Thisen Check Nak In Zeitik Caan Ah Dah Kan Thih Te Lai Tihmi An Theih Khawh Cang Lai - Khuaruah Har News\nCaan Raulo Teah Thisen Check Nak In Zeitik Caan Ah Dah Kan Thih Te Lai Tihmi An Theih Khawh Cang Lai\nVawlei cung scientist pawl an thiamnak hi a sang chin lengmang i zumh awk hmanh a har ngai ding tiang khin an thiamnak cu a hung sang cang. Vawlei cung mifim thiam hna nih cun minung kan thisen check nak in zeitik ahdah kan thih te lai tih mi tiang an theih khawh cang lai.\nMifim hna nih nihcun thisen umnak ning vialte kha ttha tein check hlatnak an vun tuah hnu ah tu bantuk bia an chim phuannak cu a si. Nangmah kha tu hnu kum 10 ah an thi lai maw na nung lai tihmi cu theih khawh a si lai lo nain scientist pawl nih hlathlainak an tuah mi hmang in 80% tluk cu theih khawh a si cang lai tiah theih a si.\nMah thisen test nak thar an hmuhmi cu Germany scientist hna nih hlawhtling taktak in an hmuh mi a si. Minung nih zeitik ah dah kan thih te lai tihmi kan theih khawh taktak a si ahcun kan nun remhtu hna a si ngha maw ti hna ruahawk a um ngai mi a si.\nMah thisen test nak thar an hmuhmi cu scientist hna nih an chim ning ah cun minung tampi kan nunnak caah bawmtu an si lai tiah an chim. Mah bantukm thil ruangah hin minung tampi cu hmai lei an nun can ziaza remhnak ah thil ttha taktak a si lai tiah an chim chap fawn.\nMah bantuk thisen test nak thar an hmuh ning cu mah ti hin a si, Max Planck Institute nih cun minung kan nunnak zeidah a lawh lai tihmi theih khawh nak dingah kum 18 in 109 tiang damlo minung 44168 hna hmang in voi 16 bak test nak an ngeih hna nak cu an chim. Mah ti an test nak an ngeih hna chung ah hin damlo mi 5512 an thi.\n1997 kum ah Frane miphun damlo mi 76000 nak tam deuh cu an check mi hna chung in damlo mi 1213 an thi tiah theih a si. Kum 5 in 10 karlak chungah 84% an thi tiah an chim. Dr. Joris Deleen nih a chim mi cu thisen test nak thar kan hmuhmi hmang hin zeitikm set ah dah kan thih te lai tihmi ci fiang tein cun theih khawh cu a si lai lo nain minung kan nunnak hi zeitluk in dah a der thawm tihmi cu kan chim khawh cang lai taih a chim.\nReru Presisent Tthing ”ALAN GARCIA” cu Amah le mah Meithal in aa Kap\nNazi 6 In Cun Kan I Ngaih Taktak Mi Tial Cung Thang A Chuak Cang Lai Hih.Kan I Ralrin Ve Ding Mi\nChungkhar Pakhat Cu Nga Putin An Tihmi Ei Sual Ruangah An Fale Pahnih An Thi I Minung Pali Sizung An Phan\nSingapore Ah Phungning Lo In An Luhpi Mi Vui Hao Le Pangolin phaw Tam Tak Tak An Tlaih


Pathian Min—Hmannak le A Sullam - Jehovah Tehte Hna Zung Web Site\nPathian Min—Hmannak le A Sullam\nNa Baibal nih Salm 83:18 kha zeitindah a leh? New World Translation of the Holy Scriptures nih cun hitin a leh: “Jehovah tiah min a ngeimi nangmah lawnglawng hi vawlei cung dihlak uktu Cung Nung Bik na si kha hngal hna seh.” A dang Baibal lehnak tampi zong nih cuticun an leh ve. Asinain, Baibal lehnak tampi nih Jehovah timi min kha an hrelh tak asiloah “Bawipa” asilole “Zungzal Pathian” timi upatnak min in an thlen. Hi Baibal cang zawn ahhin zeidah aa tel awk a si? Upatnak min maw, Jehovah min dah?\nHebru cafang in Pathian min\nHika zawn cacang nih hin min kong a chimmi a si. Baibal cang tampi ṭialnak ah hmanmi a hrampi Hebru holh ah pumpak min kha cuka zawn ah an langhter. Hebru cafang in יהוה (YHWH) tiah cafang fonh a si. Lai holh in cu min cu “Jehovah” tiah an leh. Baibal ah cu ka lawng ah maw Pathian min cu a um? A si lo. Hebru Cathiang ah voi 7,000 hrawng a um!\nPathian min cu zei tluk in dah a biapit? Jesuh Khrih pekmi zohchunh awk thlacamnak kha ruathmanh. Hiti hin aa thawk: “Vancung khua i a um kan Pa, na min thiang cu upat si ko seh.” (Matthai 6:9) A hnuah Jesuh cu Pathian sinah hiti hin thla a rak cam: “Kan Pa, na min thiang cu upat si ko seh.” Vancung in Pathian nih “upatnak cu ka pek cang i ka pek ko rih lai” tiah a run leh. (Johan 12:28) Pathian min hi biapi bik a si cu a fiang ko. Cu a si ahcun zeicahdah Baibal lettu cheukhat nih an lehmi Baibal ah cu min cu an hrelh tak i upatnak min in an thlen?\nA ruang pahnih ruangah hin si dawh a si bik. Pakhatnak cu a hram thawk aw chuah kha atu ah kan hngalh ti lo caah hman ding a si ti lo tiah mi tampi nih an ti. Hlanlio Hebru ca cu cafangaw a ngei lo. Cucaah YHWH timi hi Baibal chan lio minung nih zeiti set in dah a aw an chuah kha tuchan ah ahohmanh nih kan hngal kho ti lo. Asinain, cunih cun Pathian min hman kha a kan dawnh awk a si maw? Baibal chan lio ah, Jesuh min aw chuah hi Yeshua asilole Yehoshua tiah rak rel dawh a si—ahohmanh nih fiang tein an chim kho lo. Asinain, nihin vawlei cung mi vialte nih Jesuh timi min hi anmahle an holh i hman bikmi aw chuah phunphun in an auh. Kum zabu pakhatnak i hmanmi aw chuah kha an hngalh lo ruangah Jesuh min kha hman lo in an um hlei lo. Cu bantuk cun ram dang i khual na tlawn ahcun, an holh in na min kha aw chuah phundang in an chuah kha na hmuh lai. Cu a si caah, Pathian min hlanlio i awchuahning fiangte in hngalh a si lo ruangah hman lo ding a si lo.\nPathian min Baibal chungah an hrelhnak a ruang pahnihnak cu Judah mi hna nih phung an thluk tuk ruangah a si. Judah mi hna nih Pathian min kha a aw chuah in zei tik hmanh ah hman ding a si lo tiah an ruah. Cutin an ruah cu hi Baibal nawlbia hi phundang in an ruah sual caah a si ti cu a fiang ko: “BAWIPA nan Pathian min cu ningcang lo in hmang hlah u, ningcang lo in ka min a hmangmi cu dan ka tat hna lai.”—Exodus 20:7.\nHi nawlbia nih hin Pathian min ningcang lo in hman kha a thlauh. Asinain upatnak in hman kha tah a thlauh maw? Thlauh hlah. Hebru Baibal (“Biakam Hlun”) ṭialtu hna cu Pathian nih hlan lio Israel mi hna Nawlbia a rak pek hna lio i a nungmi zumhfekmi an si. Asinain Pathian min kha atu le atu an rak hman. Tahchunhnak ah, annih nih Pathian a biami hna a bubu in thangpi in hla an sakmi, salm hla tampi chungah an rak langhter. Jehovah Pathian nih a biatu hna kha a min auh awkah a chimh hna i zumhawktlakmi nih an rak hman. (Joel 2:32; Lamkaltu 2:21) Cucaah tuchan Khrihfa hna zong Jesuh bantukin Pathian min upatnak in hman kha an i cungcang lo.—Johan 17:26.\nBaibal lettu hna nih Pathian min zawn kha upatnak min in an thlen caah sualnak nganpi an tuah. Pathian kha hlatpi ah a ummi le pum a ngei lomi bantuk an siter, a taktak ahcun Baibal nih mi kha “Jehovah he i hawikomh” awkah a forh hna. (Salm 25:14, NW ) Na komhmi na hawikom pakhat kong khi hei ruat hmanh. A ngaingai hei ti ah a min na hngalh lo ahcun zei tluk in dah nan i komh khawh lai? Cu bantuk cun mi nih Pathian min Jehovah kha zei an rel lo ahcun, Pathian cu zeitindah an naih taktak khawh lai? Cupinah, mi nih Pathian min an hman lo tikah sullam a ngei tukmi, cu min he aa pehtlaimi hngalhnak zong an ngei kho lo. Pathian min sullam cu zeidah a si?\nPathian nih zumhawktlakmi a sal Moses kha a min sullam a rak chimh. Moses nih Pathian min a hal tikah Jehovah nih hitin a rak leh: “Ka siter laimi kha ka siter lai.” (Exodus 3:14, NW ) Rotherham nih mah bia kha hiti hin a leh: “Si ka duh ningin ka si lai.” Cucaah Jehovah cu aa tinhmi tlinter awkah a herh ningin a si kho.\nSi na duh ning paoh in na si kho tiah hei ti u sih. Na hawile caah zeidah na tuah lai? Na hawi pakhat a zawt a zual ngai a si ahcun a thiam ngaimi sibawi pakhat na si lai i na damter lai. Na hawi dang pakhat tangka tampi a sungh a si ahcun thil ṭha a tuahtu mirum pakhat na hung si kho i na bawmh khawh. Asinain a tak ti ahcun si na duhmi si awkah ri na ngei. Kan zapi in ri kan ngei dih. Baibal na hlathlai tikah Jehovah nih a biakam tlinter awkah a herh ning paoh in a hung si khawh kha khuaruahhar in na hmuh lai. A dawtmi hna ṭhatnak caah a ṭhawnnak a hman tikah aa nuam. (2 Chanrelnak 16:9) Jehovah min a hngal lomi tu nih cun aa dawhmi a ziaza hna kha an hngal kho lo.\nJehovah timi min hi Baibal ah a um ti cu a fiang ko. Cu min a sullam hngalh le biaknak ah zalong tein hmannak nih vancung kan Pa, Jehovah he i hawikomh awkah mi a bawmh.*\n* Pathian min le a sullam le biaknak ah cu min hman a hauh nak kong fianter chapnak kha Jehovah Hngaltu hna chuahmi The Divine Name That Will Endure Forever timi brochure ah zoh.


USA nih China company 33 le sianginn tampi a hrem hnuah, China nih USA a ngam lo caah Australia tu fakpi in dan a tim hoi cang\nBuainak lawngte, buainak lawngte in a khat ko cang, thawngpang tha ttial i tim zongah thei ding a um lo caah thawngpang tha lo hi vun ttial than ko ning law. USA le China buainak nih vawlei a hninh bik caah an pahnih buainak kong a zual chin lengmang caah vawlei cung ramkip nih an zoh bik mi si fawn caah thawngpang dang ttial i tim zongah China le USA nih vawlei an hninh ter lio a si caah USA phuhlamnak ding caah China nih Australia cungah dan a tat a tim tthan mi kong hi\nUSA le China karlakah Gold war hram a thawk lio a si. US nih communist party companies 33 hna cu fakpi in dan a tat cang hna. Chinese state Media, The Global Times nih cun Australia Economic sanction (dantat) ding a tim tiin a ttial. Beijing, Washington tension (buainak) tharah Australia nih Washington lei a dirkam ah cun fakpi in dantat a si lai tiah a chim. Chinese Media nih a chim ning ah cun US nih Beijing cu a duh lo bu in New Cold War ah luhpi a tim tiin a chim. China article state controlled Global Times ah Beijing nih Australia cu India bantuk in zeihman holh lo in um sawh sawh ko tiin fakpi in a phomh\nUS nih China export market 1 , Australia 14 nak Article ” “new Cold War” a rak um sual i, Canberra nih Washington lei a dirkam ah cun, countermeasures (dantatnak) tha tuk mi kan ngei. China nih kan zoh sawh sawh lai lo. Australia nih USA nak in a cei deuh lai’ tiah a chim ”\nPrime Minster Scott Morrison nih Wuhan, wildlife wet markets cu thatein hlethlainak tuah si se a ti. USA nih 33 companies, US blacklist ah a chia ruangah China cu a thinhun tak tak cang, US Airliners zong tu riang an zuanter duh lo. Source-The Global Times\nBe the first to comment on "USA nih China company 33 le sianginn tampi a hrem hnuah, China nih USA a ngam lo caah Australia tu fakpi in dan a tim hoi cang"